ועדת הכלכלה, כנסת 25, פרוטוקול מספר 203, 2023-09-05 00:00

דוד ביטן: אני פותח את הישיבה

דוד ביטן:  על סדר-היום שתי הצעות חוק: הצעת חוק לתיקון פקודת התעבורה (חובת נשיאת לוחית זיהוי באופניים ממונעים ובקורקינט ממונע), התשפ"ג-2023, של חברת הכנסת חוה אתי עטייה, והצעת חוק שנייה היא הצעת חוק לתיקון פקודת התעבורה (חובת נשיאת לוחית זיהוי באופניים ממונעים ובקורקינט ממונע), התשפ"ג-2022, של חבר הכנסת יעקב אשר וחבר הכנסת משה גפני

דוד ביטן:  בבקשה, חבר הכנסת אשר

ניתן לחוה להתחיל

חוה אתי עטייה: תודה רבה לך, אדוני יושב-ראש הוועדה, שקיימת את הדיון בפגרת הקיץ

חוה אתי עטייה:  שותף להצעה, כפי שאמרת, חבר הכנסת יעקב אשר, שסייע רבות בקידום הצעת החוק

חוה אתי עטייה:       אני רוצה להגיד לפרוטוקול שזה היה קשה מאוד

חוה אתי עטייה:  מ-2018 מנסים להעביר את ההצעה הזאת, ולא צלח, ופתאום הגשנו את אותה הצעת חוק ואז משרד התחבורה יצא בתקנות וחיכה למכון התקנים

דוד ביטן: קיבלנו את התקנות היום

חוה אתי עטייה: לקח הרבה זמן, מ-2018

חוה אתי עטייה:  הצעת החוק היא טובה, היא התחלה טובה

חוה אתי עטייה:  אנחנו מברכים על כך אם הצעת החוק שלנו תתמזג בתוך התקנות, אבל זה לא מספיק

חוה אתי עטייה:  קראתי הרבה פניות שהגיעו אליי

דוד ביטן: אבל מה אתם מבקשים בהצעה?      

חוה אתי עטייה: רשות הרישוי תקים מאגר מידע ותנהל אותו

דוד ביטן: אל תקראי את זה

דוד ביטן:  באופן כללי

חוה אתי עטייה: מה אנחנו מבקשים? להתקין לוחית זיהוי

חוה אתי עטייה:  מדובר באופניים ממונעים ובקורקינט ממונע

חוה אתי עטייה:      עלו כל מיני טיעונים על ידי כל מיני גורמים, שטענו שאנחנו צריכים להתמקד בנתיבים ובשבילים, אבל אתם לא לוקחים בחשבון שיש לרשויות מקומיות בסוציואקונומי נמוך מ-1 עד 3 או 4, בעיה עם המצ'ינג

חוה אתי עטייה:  הם לא לוקחים את מה שמשרד התחבורה מקציב למטרה הזאת, ואז יש בעיה שאי אפשר רק בשבילים

דוד ביטן: מי אומר את זה?      

חוה אתי עטייה: טוענים שהכלים האלה הם ירוקים, יש להם יתרון רב

חוה אתי עטייה:  הם מפחיתים את זיהום האוויר, הם מקלים את עומסי התנועה, הם מקצרים את זמני הנסיעה

אבנר פלור: אסור להם לנסוע על המדרכה

אבנר פלור:  או על הכביש או על שבילי אופניים

דוד ביטן: על המדרכה הולכי רגל צריכים ללכת

חוה אתי עטייה: נכון

חוה אתי עטייה:  קראנו גם כתבה בשבוע שעבר בגלובס ובדה-מרקר ואני גם חזרתי מקולומביה ומברזיל, והם טוענים כולם – גם בישראל, גם במדינות באירופה ובכל מקום בעולם – שהקורקינטים הם כלים מסוכנים מאוד והם כבר מאסו

חוה אתי עטייה:  במדינות בעולם כבר זהו, עשו לזה הסדרה

חוה אתי עטייה:       בשנת 2014 הותקנו תקנות בטיחות, וקשה לאכוף אותן

חוה אתי עטייה:  מי שקרא, פורסם גם דוח מבקר המדינה והנתונים שם הם כואבים מאוד

חוה אתי עטייה:  היה גם מחקר – כל המחקרים, כל התקנות, מבקר המדינה, טענו שיש להתקין נשיאת לוחית זיהוי באופניים הממונעים

חוה אתי עטייה:       זו התחלה טובה

חוה אתי עטייה:  זה חלק, אבל צריך להתחיל עם משהו, ואני אומרת, אני מברכת על התקנות אבל זה ייקח הרבה הרבה מאוד זמן

חוה אתי עטייה:  בינתיים קורות תאונות

חוה אתי עטייה:  אני חושבת שההצעה הזאת על לוחית זיהוי, היא תצמצם את מספר התאונות, היא תציל חיים, היא תפחית ככל האפשר את הפגיעה, ולא עלינו, יש גם הרבה שהפכו להיות מוגבלים וגם הפכו להיות צמח

חוה אתי עטייה:      אני חושבת שצריך לתת את הדעת לנושא הזה ולהתחיל במרתון של דיונים

חוה אתי עטייה:  זה טוב להגדיל אותו, להרחיב אותו, אני בעד, אני מברכת ואני מקווה שזה יוסדר בהקדם האפשרי, הן בנשיאת לוחית זיהוי, הן בעוד דברים

חוה אתי עטייה:  תודה

דוד ביטן: חבר הכנסת אשר

תודה רבה, אדוני היושב-ראש, אני צריך לציין, הפעם הראשונה שהוגשה הצעת החוק הזאת הייתה בכנסת העשרים-ואחת, שהוגשה על ידי וקבוצת חברי כנסת, היא אפילו עברה קריאה טרומית וניתנה לזה תקופת זמן כדי לראות

 התחלנו גם ישיבות בזמנו עם משרד התחבורה

 לקח הרבה זמן עד שאישרו את זה בטרומית ואחר כך לא כל כך קידמו את זה לצערי הרב בקדנציה הקודמת כשמרב מיכאלי הייתה שרה בזמנו, ואנחנו הגענו עד הלום

      אני אסביר את הרציונל של העניין, ובקטע הזה אנחנו גם בהבנה ובשותפות יחד עם חברת הכנסת עטייה הגשנו את הצעת החוק

      הצעת החוק באה קודם כול לבוא ולהסדיר את אחד הדברים הלא מוסדרים ביותר שקיימים במדינת ישראל

 כאחד שגם היה יושב-ראש ועדה לבטיחות דרכים, נחשפנו להמון המון נתונים מזעזעים, אנחנו רואים את זה כל יום בכותרות קטנות בעיתון אבל אם נצרף אותן ביחד, זה אסון גדול

      אחד הדברים שגורמים לכל הדבר הזה זה היעדר הסדרה מינימלית

 היום, בשביל לנסוע על קורקינט אתה צריך לרכוש אותו, עוברים איזשהו מבחן, משהו כזה נחמד קטנצ'יק, וזהו

שלום דנינו: מה זה המבחן הקטנצ'יק?     

אבנר פלור: מבחן תיאוריה

יש מבחן תיאוריה לייט, סופר לייט

שלום דנינו: של משרד התחבורה?     

כן

 שזה מבורך

 הכוונה שלנו היא לא להגביר פה בירוקרטיה

דוד ביטן: יש רישיון שאתה מחלק אותו?     

אבנר פלור: יש היתר שאתה מקבל

אבנר פלור:  אבנר פלור, מנהל מינהל תשתיות וסמנכ"ל תנועה

אבנר פלור:  אני תיכף אציג את כל הפעילות שנעשתה אבל לגבי המבחן, זה איזשהו מבחן תיאוריה לייט

דוד ביטן: שוטר עוצר מישהו, אומר לו תראה לי את הרישיון?     

אבנר פלור: לא

אבנר פלור:  מבחינת השוטר, הוא יכול לראות לפי מספר תעודת הזהות

אני אסביר, אדוני היושב-ראש

סנ"צ לימור שזו: אכן כן

סנ"צ לימור שזו:  זה מופיע לנו גם ברישומים אל מול משרד התחבורה

תנו לי לסיים, אחר כך תבינו

דוד ביטן: אנחנו מפריעים לך קצת

אני הכנתי שיעור קצר ויש פה את כל הנקודות בפנים

 אין ספק שהרכיבה תהיה בטוחה יותר גם לרוכבים וגם להולכי הרגל, מסיבה אחת

 אדם שנוהג עם לוחית זיהוי, קודם כול הוא יודע, העולם לא הפקר

 יש לוחית זיהוי, היא על שמו, אין פה משחקים שהוא יגיד לא שלי, כן שלי, הוא גם יחשוב עשר פעמים לפני שהוא ייתן למישהו אחר את האפשרות בכלל לנסוע בכלי – אני לא יודע גם אם יהיה אפשר לתת את זה למישהו אחר, אבל גם אם כן, אתה תמיד תוכל לדעת לזהות את הדבר הזה, ואז ממילא אתה נותן פוטנציאל לאכיפה

 בסוף זה תלוי בכמות האכיפה שתיעשה, ויש הצעת חוק שעברה בקדנציה שעברה, נדמה שלי של חבר הכנסת גינזבורג, שנתן סמכויות בנושא הזה

 נכון?      

אבנר פלור: למפקחים ברשויות

למפקחים

 נתנו להם סמכויות אבל פחות כלים – אין לו תעודות זהות, יש לו תעודת זהות, זה של אבא שלו, זה של אחותו, של סבתא שלו – קודם כול, נתחיל לעשות סדר בעניין

 זה דבר אחד

שלום דנינו: והמאגרים העירוניים?      

אני אגיע

 נהיגה בטוחה ואחראית גם תפחית כמובן את האסונות שאנחנו עדים להם בעניין הזה

 היה חשש, אולי זה לא יעודד רכיבה ויחזרו אנשים לרכב פרטי

 התשובה היא לא

 זה יעודד רכיבה

 הפוך

 יש אנשים מסודרים בחיים שלהם שהם אומרים: אני לא אנהג על קורקינט, אין לו לוחית, אני לא מוסדר, אין גם ביטוח

 אני לא ממליץ לבוא ולהכריח ביטוח כי אני לא רוצה בחקיקה להכריח ביטוח אבל ברגע שאנחנו עושים את לוחיות הזיהוי זה מאפשר לחברות הביטוח להתחיל להציע הצעות בעניין הזה, לפחות ביטוח צד שלישי כי הרבה פעמים מישהו שפגע במישהו אחר צריך למכור את הדירה של ההורים שלו, נער, כדי לשלם פיצויים לאדם שהוא אמלל לכל החיים

     אני רוצה לומר ואני קורא מדברי ההסבר של הצעת החוק, בשתיים-שלוש שורות: כמו שאמרתי, להתקין על כלי הרכב, צריך לראות איך להתקין, איך זה יורד

 יש דברים טכניים, אני כמובן אשמח לשייף אותם לקראת הסיום

      עוד נושא שזה יכול לעזור, זה יסייע גם בנושא גניבה של אופניים חשמליים, זה עוד מה שנקרא בונוס על הצד

 הרישום יהיה על הבעלים, כמו שאמרנו, והשיטה הזאת של הזיהוי לא מצריכה רישום של כלי הרכב, חריטה על שלדה וכל הדברים האלה

 אני לא רוצה להתחיל להגביר רגולציה בעניין הזה כי אני לא רוצה לעצור את הדברים הללו

 זו צריכה להיות שיטת רישום מאוד פשוטה, מאוד ברורה, שבסופה יש את הלוחית בצורה כזו או בצורה אחרת – מקדימה, מאחורה – וכמו כן, הצענו בהצעת החוק להסמיך את שר התחבורה והבטיחות בדרכים להתקין תקנות ליישום ההסדר המוצע

     אני רוצה לסיים בנתון אחד

 יש ערים בארץ, במיוחד עיריית תל אביב מובילה בעניין הזה של ההסדרים של אותן חברות שמשכירות את הקורקינטים

 שם יש רישום

 אין לוחית זיהוי חיצונית אבל יש רישום

 כל נהג שלוקח, יודע שיגיעו אליו אם יקרה משהו בעניין הזה

חוה אתי עטייה: זה נקרא קורקינטים שיתופיים

שיתופיים

 נתוני ההיפגעות, כפי שאני יודע – תתקנו אותי אם אני טועה – 95% בפרטיים, 5% בשיתופיים

 אז הנה תבינו מה יקרה אם נתחיל להסדיר את העניין הזה, שאדם יודע – אני טועה או לא? רק שמישהו יגיד לי אם הנתון הזה נכון

קריאה: צודק

חוה אתי עטייה: זה מה שקראנו בדה-מרקר

דה-מרקר, אני לא מאמין להם בכל דבר שהם כותבים

 גם אחרי שאני אומר את מה שאמרתי, הם יגידו שזה לא טוב, זה רק אופניים לחרדים

 אז זה לא אופניים רק לחרדים, לא צריך כיפה, צריך לוחית זיהוי על האופניים

      אבל אני אומר עוד פעם, שנבין

 95% מהנפגעים והפוגעים זה מהפרטי, לא מהמוסדר

קריאה: הם 90% מהשוק

קריאה:  זה עושה היגיון, הם 90% מהשוק

אני אמרתי שאם אני טועה, שיתקנו אותי בהמשך ואני מוכן לשמוע

     אני אומר, אדוני היושב-ראש, הצעת החוק הזאת היא חשובה, היא מצילת חיים, היא גם מסדירה, מתחילה להסדיר, עליה אפשר לבוא עם עוד רעיונות ועוד דברים שבחוכמת השולחן אצלך גם אנחנו נביא אותם, ולכן אני מציע שנתחיל להיכנס לעניין ונביא את הדבר הזה, שלקראת כנס החורף נוכל להעלות את זה מייד לפחות לאישור לקריאה ראשונה

דוד ביטן: גברתי היועצת המשפטית, רצית להתייחס

אביגל כספי: הבוקר הגיעו לשולחן הוועדה תקנות

דוד ביטן: היום קיבלנו אותן, כן

אביגל כספי: חלק גדול מהעניינים שמופיעים פה בהצעת החוק מוסדרים כבר היום בפקודה

דוד ביטן: כמו למשל? הנושא של מאגר המידע?     

אביגל כספי: דבר ראשון, אם מסתכלים על סעיף קטן (ג), הסמכות להסדיר את הדברים בתקנות

דוד ביטן: זה מופיע בחוק אחר

אביגל כספי: כן, מופיע בפקודת התעבורה

דוד ביטן: הנושא של מאגר מידע גם?      

אביגל כספי: כן

אביגל כספי:  כלומר, כל הדברים שמוסדרים פה - - -     

חוה אתי עטייה: אבל המאגר לא יהיה פתוח לעיון הציבור

חוה אתי עטייה:  אנחנו הוספנו את זה, אנחנו רוצים את זה

חוה אתי עטייה:  את טענת לפרטיות

דוד ביטן: זה בסדר, את זה אפשר לתקן, זה לא בעיה

אביגל כספי: כן

אביגל כספי:  אלה דקויות

דוד ביטן: אני רוצה באופן כללי להגיד, לפני שמתחילים

דוד ביטן:  למשל, הנושא של אישור תקנות – ואם מאגר המידע קיים, אין צורך לשים את זה בחוק – אבל יחד עם זאת, הנושא של מספר הלוחית אני כן רוצה בחוק, לא די מבחינתי רק בתקנות

דוד ביטן:  אני רוצה שזה יהיה דבר מוסדר, שאם רוצים לתקן את זה יצטרכו לעשות תיקון חקיקה

דוד ביטן:       בנוסף, אני רוצה לנצל את הצעת החוק הזאת על מנת להוסיף דברים, להשלים דברים שהיו חסרים – באכיפה וכל הטיפול בעניין הזה – ולכן אני כן רוצה להמשיך בהצעת החוק הזאת למרות התקנות

מאה אחוז

דוד ביטן: אבל ודאי שאם יש חוק שאומר שאפשר להתקין תקנות, לא צריכים לעשות את זה בחוק הזה

דוד ביטן:  על זה אין ויכוח

דוד ביטן:       לפני שאני שומע את המועמדים לראשות עיריית תל אביב - - -     

אורנה ברביבאי: מעדיפה לשמוע קודם

דוד ביטן: אני דווקא רוצה לשמוע את אלה שמייצגים את הילדים

דוד ביטן:  נתחיל עם אפרת פילזר, המועצה לשלום הילד, בבקשה

אפרת פילזר ביזמן: בוקר טוב

אפרת פילזר ביזמן:  עורכת הדין אפרת פילזר ביזמן, היועצת המשפטית של המועצה לשלום הילד, תודה על רשות הדיבור

אפרת פילזר ביזמן:       אני אציין שבאמת אחוז מאוד גבוה מהמשתמשים, וכתוצאה מזה גם מהנפגעים שמשתמשים כאמור באופניים חשמליים ובקורקינטים חשמליים, הם קטינים

אפרת פילזר ביזמן:  מהסיבה הזאת אנחנו כאן ואנחנו רואים באמת חשיבות מאוד מאוד גדולה בקידום של הצעת החוק ובעצם בהסדרת הזיהוי של אופניים חשמליים ושל קורקינטים

אפרת פילזר ביזמן:       אנחנו חושבים שההסדרה הזאת תביא להגברה של אכיפה, ובהמשך לכך גם פוטנציאל לזה שתהיה יותר הגנה על קטינים ושאנחנו נראה פחות נפגעים, הן כרוכבים והן כהולכי רגל

אפרת פילזר ביזמן:       אבל, הדבר הזה חייב גם להיות מלווה כמובן בהסברה ובהעלאת מודעות לדרך שבה יש לנהוג בבטחה, ובכלל באופן שבו יוחלט על ידי הוועדה הזאת לעניין הזיהוי של המכשירים האלה

אפרת פילזר ביזמן:  את ההסברה הזאת צריך לעשות לכלל הציבור, אבל כמובן במיוחד לדבר להורים ולקטינים ולהסביר את ההגבלות שהחוק יביא ואת הסכנות שיש בנהיגה בקורקינטים ובאופניים חשמליים ואת החשיבות לנהוג בהתאם לחוקי התנועה

אפרת פילזר ביזמן:      אנחנו חושבים שאת הצעת החוק צריך לממש באופן רחב

אפרת פילזר ביזמן:  אנחנו גם ראינו את הצעת החוק וגם ראינו את טיוטת התקנות, אני ראיתי איזושהי גרסה שפורסמה לציבור בעבר, יכול להיות שיש איזשהם שינויים, אבל ראינו גם את טיוטת התקנות, יש שם גם הרבה דברים מאוד חשובים

דוד ביטן: אנחנו לא ניכנס כרגע לתקנות

אפרת פילזר ביזמן: בסדר גמור

אפרת פילזר ביזמן:  אני רק אגיד שיש שם באמת דרך לרישום שהיא מאוד נגישה, נראית מאוד נגישה ומאוד נוחה

נכון

אפרת פילזר ביזמן: והדבר הזה הוא מאוד חשוב

זו הייתה כוונת החוק גם כן

אפרת פילזר ביזמן: נכון

אפרת פילזר ביזמן:  שהרישום יהיה נוח ונגיש, שיאפשר גם לקטינים לבצע את הרישום הזה

דוד ביטן: אבל רישום זה עדיף בתקנות ולא בחוק

לכן אמרתי

 אנחנו הכנסנו בהצעת החוק ששר התחבורה יתקין תקנות, שרת התחבורה במקרה הזה

אפרת פילזר ביזמן: חוץ מהרישום הזה שצריך להיות נוח ונגיש, אני מאוד מודה לחבר הכנסת שגם העלה את נושא הביטוח, שזאת המדרגה הבאה שצריך להסדיר ולטפל בה כי יש חשיבות מאוד גבוהה לביטוח, לזה שתהיה הגנה גם במקרה שנפגעים וגם שיהיה טיפול רפואי ומימון לדברים האלה

אפרת פילזר ביזמן:       אנחנו מכירים גם את פסיקת בית המשפט בעניין הזה

אפרת פילזר ביזמן:  זו סוגיה שהיא לא פשוטה אבל צריך לתת עליה את הדעת

דוד ביטן: רציתי להיכנס לזה אבל אשר אמר לי, עדיף לעשות את זה בשני שלבים

אני לא רוצה כרגע לחייב

 אני רוצה קודם כול לפתוח את האפשרויות ואז החיים יעשו את שלהם לדעתי בתוך העניין הזה

 יכול להיות שנצטרך להגיע בסוף גם לחייב באיזשהו שלב אבל אני לא רוצה לעשות עודף רגולציה, שזה יהיה חסם בסוף לעניין הזה

אפרת פילזר ביזמן: אני רק אומרת שהנושא הזה הוא באמת קריטי, כל העניין של הביטוח, וגם בית המשפט העליון נתן את דעתו בעניין הזה, שבעצם צריך להסדיר גם את הדבר הזה וזה לפתחו של המחוקק

אפרת פילזר ביזמן:  שאלה איך לעשות את זה

אפרת פילזר ביזמן:  יש שיקולים, זאת סוגיה מאוד מורכבת

שאלה של עלויות, שלא יקפיצו את העלויות

 צריך לראות את הדברים האלה

אפרת פילזר ביזמן: נכון

אפרת פילזר ביזמן:  ועדיין, בסופו של דבר אנחנו נמצאים במצב שבו כל הזמן אנחנו בעלייה בשימוש באופניים חשמליים, עלייה בשימוש בקורקינטים, וכתוצאה מזה גם עלייה בפגיעות, והדבר הזה מחייב שאנחנו ניתן את הדעת גם לעניין של הביטוח

דוד ביטן: המשטרה והעירייה – יש פה נציג מעיריית תל אביב?      

קריאה: כן

דוד ביטן: שם זה הרוב

דוד ביטן:  הרי צריך להיות בגיל 16 כדי לנסוע בקורקינט או באופניים חשמליים, אבל מי שקונה באופן פרטי קורקינט, בגיל 12 נוסע, לפקחים אין סמכות לעצור ולבדוק אותו, רק למשטרה

לא, היום יש

קריאה: לא נכון

דוד ביטן: אמרו לי שלא, החברות

קריאה: יש סמכות

קריאה:  לא אוכפים אבל יש סמכות

רפ"ק אמיר ליפשיץ: שלום

רפ"ק אמיר ליפשיץ:  עורך דין אמיר ליפשיץ, ראש חוליית ייעוץ וחקיקה באגף התנועה

רפ"ק אמיר ליפשיץ:  כן, יש רשימת עבירות שפקחים של רשות מקומית מוסמכים לגביהן

רפ"ק אמיר ליפשיץ:  היא לא מוסמכת לכל העבירות אבל יש רשימה סדורה של עבירות שבהן פקח יכול לעצור את הרוכב ולאכוף, אני לא זוכר כרגע בעל פה

דוד ביטן: מה שאני מבקש ממך, תביאו לנו לוועדה איזה תיקונים אני צריך לעשות בחוק על מנת שהפיקוח העירוני יוכל לסייע לכם בעניין הזה

רפ"ק אמיר ליפשיץ: כבר עכשיו אני יכול להודיע באופן מלא

דוד ביטן: לא, אל תגיד לי עכשיו

דוד ביטן:  בדיון הבא

רפ"ק אמיר ליפשיץ: כן, אבל ספציפית להצעה אין למשטרה התנגדות, אני יכול להצהיר לפרוטוקול שעבירה של נסיעה ללא לוחית רישוי – שזה הדיון – תיאכף על ידי פקחים

דוד ביטן: לא רק זה

דוד ביטן:  כל מה שצריך להוסיף לפקחים העירוניים כדי שיעזרו לכם בעבודה, אני רוצה להכניס לחוק הזה

רפ"ק אמיר ליפשיץ: אנחנו נעשה שיח ממשלתי מסודר עם משרד התחבורה

דוד ביטן: אז תעשו לנו את זה

אמיר ליפשיץ: תודה רבה

דוד ביטן: אני לא אומר עכשיו

דוד ביטן:  לישיבה הבאה תכין לי את זה ואז אני מכניס את זה לחוק

ואם אפשר, אדוני היושב-ראש, הצעה

 תכניסו גם לשיקול שמישהו נוסע בלי לוחית זיהוי, תהיה אפשרות אפילו להחרים ל-30 יום, זו תהיה הרתעה מעולה לעניין הזה

חוה אתי עטייה: ואם אפשר גם להטיל קנס

הצעה

 אני זורק את זה כרגע

דוד ביטן: אני לא מקבל את זה שילד בן 12 יכול לנסוע בזה

נכון

 וזה מה שקורה

דוד ביטן: הבנתי שיש גם בעיה של מהירות

אבנר פלור: שמגדילים את המהירות

דוד ביטן: אנשים מגדילים את המהירות

דוד ביטן:  אני חושב שצריך להגביל את המהירות בחוק, ומי שמגדיל את המהירות שלא כדין, יקבל קנס מוגדל

סנ"צ לימור שזו: היא מוגבלת

היא מוגבלת

דוד ביטן: ואם אלה ילדים צעירים, ההורים יקבלו את הקנס

דוד ביטן:  אני בעניין הזה לא אוותר

דוד ביטן:  בגדול, אני רוצה לנצל את הפלטפורמה של הצעת חוק כדי לעשות את השינויים האלה

אבנר פלור: גם מי שהגדיל את המהירות, אם זה יצרן

דוד ביטן: גם, אבל אם יש לך הוכחה, בשביל זה אתה צריך לעשות חקירה, אבל אם עכשיו ילד בן 12 נוסע בקורקינט על 50 קמ"ש ומותר 25, ההורים יקבלו קנס

דוד ביטן:  זה הכול, אין פה משחק

אתה לא יכול לדעת אם הוא עבר

 יותר קל לך לראות אם הוא טיפל במנוע

דוד ביטן: למה? אתה לא יכול לראות אם הוא נוסע מהר או לא? לא יודע

דוד ביטן:  אני מבקש מהמשטרה וממשרד התחבורה, תביאו לנו את התיקונים האלה, שנכניס אותם

דוד ביטן:  בתל אביב למשל יש כל כך הרבה פקחים, למה שלא יעשו את העבודה הזאת? אני לא מבין למה לא

דוד ביטן:  זה מסייע למשטרה

דוד ביטן:  זה לא נשמע לי הגיוני שרק שוטר יוכל, כמה שוטרים כבר מסתובבים? יש להם היום מספיק עבודה אחרת לעשות

דוד ביטן:  עינת שגיא, בבקשה

עינת שגיא אלפסה: עינת שגיא אלפסה, ארגון בטרם לבטיחות ילדים

עינת שגיא אלפסה:  קודם כול, אני מצטרפת כמובן לחברתי מהמועצה לשלום הילד, ואני אביא נתונים כואבים בדיוק בהמשך למה שאמרת

עינת שגיא אלפסה:  16 ילדים ובני נוער מתחת לגיל 18 נהרגו בשנים האחרונות

אורנה ברביבאי: כמה שנים?     

עינת שגיא אלפסה: משנת 2016

עינת שגיא אלפסה:  13 מתוכם הם מתחת לגיל 16

עינת שגיא אלפסה:  מתוך ה-16 ילדים, 13 מתחת לגיל 16, כלומר מתחת לגיל המותר בחוק לרכיבה על כלים חשמליים

דילגת על נתון לא פחות חשוב

 כמה ילדים בגילאים האלה שדיברת עליהם נפצעו או שהגיעו למצב של מוגבלות כזו או אחרת כי אלה פגיעות ראש ודברים מהסוג הזה

עינת שגיא אלפסה: נכון

קריאה: 30% מסך התאונות

עינת שגיא אלפסה: את הנתון הזה לצערי אין לי, בעיקר בגלל שהנתונים שאנחנו מקבלים הם ממיון ילדים, והרבה מאוד מהילדים האלה מגיעים למחלקות טראומה

רמי בכר: כמה מהם מכלים שיתופיים וכמה מהם מכלים פרטיים?     

עינת שגיא אלפסה: גם את הנתון הזה אין לי

קריאה: בכלים שיתופיים אתה לא יכול לנסוע מתחת לגיל 18

דוד ביטן: לא על המדרכה

דוד ביטן:  אני רוצה שגם בכביש תהיה להם סמכות, לא רק על המדרכה

דוד ביטן:  על המדרכה יש להם, זה ברור לי

רפ"ק אמיר ליפשיץ: זה מצריך שיח יותר מעמיק כי בעצם אכיפה בכביש הפתוח היא יותר בעייתית, היא מצריכה הכשרה, היא מצריכה ידע

רפ"ק אמיר ליפשיץ:  זה דיון נפרד

הרי זה אסור

דוד ביטן: אז תעשו להם קורס, מה אני אגיד לכם

דוד ביטן:  עיריית תל אביב, אני מאמין שתעשה להם את הקורס כי היא תקבל גם הכנסות מזה, אין שום בעיה

על פי החוק אסור לנסוע על כביש, נדמה לי

אבנר פלור: על כביש מותר

אבנר פלור:  על מדרכה אסור

על מדרכה אסור, סליחה

רפ"ק אמיר ליפשיץ: אסור על המדרכה, ולכן המשטרה תמכה במתן כלים לפקחים שאוכפים פגיעות של הולכי רגל במדרכות העירוניות ולא בכביש הפתוח

קריאה: אפשר לדבר על מדרכות בבקשה?     

דוד ביטן: לא עכשיו

דוד ביטן:  כשנגיע, אז תדברו

דוד ביטן:  יש לנו סדר בדיון

עינת שגיא אלפסה: באמת, הנושא הזה של לוחיות הרישוי, החלק העיקרי שלו זה האכיפה

עינת שגיא אלפסה:  היום הורים, מאוד מאוד קל להם בגלל לחץ של הילדים לתת כלים חשמליים לילדים שלהם גם אם הם לא עומדים בתנאי הסף של החוק

עינת שגיא אלפסה:  יש פה גם בעיה של מודעות ואני מסכימה שהסברה חייבת להיות חלק מזה, אבל הסברה שבאה בלי אכיפה, אין לה שיניים, היא לא עוזרת בשום דבר

עינת שגיא אלפסה:       אני יכולה לספר שבשכבה של הילדים שלי, ילד בן 10, כשבא שוטר לכיתה בשיעורי זה"ב ודיבר על הנושא של גיל 16 כגיל מינימלי, הוא והחברים שלו צחקקו, והתברר שהוא מגיל 10 רוכב על קורקינט חשמלי

עינת שגיא אלפסה:  בחופש הגדול אני ראיתי אותו רוכב במרכז העיר על המדרכה על קורקינט חשמלי, מרכיב חבר שלו, אף אחד משניהם לא עם קסדה

עודד מזרחי: ההורים שלו צריכים - - -     

עינת שגיא אלפסה: ההורים שלו כנראה יודעים כי דובר על זה

עודד מזרחי: הם רוצחים, הם פושעים

עינת שגיא אלפסה: אני מסכימה איתך

עודד מזרחי: הורה שנותן לילד בגיל 13 - - -     

דוד ביטן: מי מדבר שם? איזה מין דבר זה?     

עודד מזרחי: סליחה

עינת שגיא אלפסה: אין ספק שההורים פה מודעים לנושא כי הילד למד את זה בבית הספר ומן הסתם חזר הביתה ואמר להורים, אבל ברגע שזה יכאב להם בכיס הם גם יממשו את זה והם באמת יחשבו פעמיים אם לתת לילד שלהם לעשות את הדבר הנורא הזה

חד-משמעית

דוד ביטן: יש פה מישהו מהאוצר? אני מקבל את העניין הזה שצריך הסברה, אנחנו רוצים להכניס בחוק סעיף על תקציב מיוחד לעניין הזה

דוד ביטן:  בסדר? שאז כל שנה תצטרכו לדאוג לזה בתקציב המדינה

דור פישר: יש תקציב הסברה לרלב"ד

דור פישר:  כבר היום הרלב"ד משתמשת בתקציב ההסברה שלה גם עבור הנושא הזה ספציפית

דוד ביטן: בסדר

דוד ביטן:  אם יש – יש

דוד ביטן:  אני מבקש שזה יהיה חלק מהחוק

מיטל להבי: תקציב הרלב"ד לא עוזר לבטיחות בדרכים, הוא קטן מדי, צריך להגדיל אותו

דוד ביטן: מאה אחוז

דוד ביטן:  תשקלו את זה לישיבה הבאה יחד עם משרד התחבורה – להכניס סעיף בחוק שמתייחס להסברה, כולל תקציב ייעודי לעניין

דוד ביטן:  לא 100 מיליון שקלים אבל משהו הגיוני

דור פישר: יש דברים הגיוניים מאוד לטובת העניין

הלפרין: אשר הלפרין, יועמ"ש הרלב"ד

הלפרין:  אני אומר שיש הבדל בין זה שיש תקציב ייעודי להסברה באופן כללי, הסברה על בטיחות בדרכים, לבין תקציב ספציפי

דוד ביטן: אז אנחנו מדברים על תקציב ספציפי

אשרהלפרין: תודה רבה

דוד ביטן: תשקלו את זה עד לישיבה הבאה

דוד ביטן:  הנה אבנר פלור פה ואתם פה

תמיד אנחנו שואלים שאלות ספציפיות, והאוצר עונה תשובות כלליות, זה תמיד ככה

דוד ביטן: לא, אל תתקוף את האוצר

לא תוקף

 חברים הכי טובים

דוד ביטן: הוא אמר שיש תקציב הסברתי

דוד ביטן:  אנחנו רוצים תקציב ייעודי

רמי בכר: יושב-ראש הוועדה, שמי רמי בכר, אני הבעלים של חברת אורבן רייד

דוד ביטן: לא, אתה לא יכול לדבר, אדוני

עוז דרור: עוז דרור, סמנכ"ל עמותת אור ירוק

עוז דרור:  אדוני ביקש נתונים על ילדים שנפגעו ב-2022

דוד ביטן: אני התחלתי בנושא של שלום הילד, זה גם חשוב, אז בוא תגיד לי

עוז דרור: על פי נתוני מכון גרטנר, 302 ילדים אושפזו בבתי החולים ב-2022, זה אומר שאושפזו לפחות ל-24 שעות

דוד ביטן: בגלל הנושא הזה

דוד ביטן:  לא בגלל נושאים אחרים

עוז דרור: אופניים חשמליים וקורקינטים

עוז דרור:  302 ילדים אושפזו במרכזי הטראומה

עוז דרור:  אלה פגיעות קשות, זה לפחות 24 שעות, אלה ילדים שיישארו עם נכות, עם פגיעות ראש קשות

עוז דרור:  אנחנו מדברים על 23% מכלל הנפגעים, אחד מכל ארבעה מאושפזים במרכזי הטראומה הוא ילד מתחת לגיל 16 שאסור לו לרכוב

דוד ביטן: נכון

דוד ביטן:  הבנתי

דוד ביטן:  הבנו את זה

דוד ביטן:  תודה רבה

שכחנו קשישים

דוד ביטן: אורנה

אורנה ברביבאי: אני רוצה לשמוע את כל המומחים ואז אני אתייחס

דוד ביטן: את יכולה אחר כך גם כן לדבר

דוד ביטן:  ניתן לך מכיוון שאת ח"כית לשעבר

אורנה ברביבאי: תודה על הכבוד אבל אני רוצה לשמוע את כולם

דוד ביטן: ציפי ברנד

מיטל להבי: נרשמה מרחוק, לא פה

מיטל להבי:  אבל אני פה, זה גם בסדר

דוד ביטן: נתחיל עם הפוליטיקאים

דוד ביטן:  מיטל, בבקשה

מיטל להבי: תודה רבה, דוד, על ההזדמנות לדבר וליעקב אשר על הצעת החוק ולכל מי שיזם

גם לחברת הכנסת חווה עטייה מהליכוד

מיטל להבי: גם לחברת הכנסת עטייה, בהחלט

מיטל להבי:  אני רוצה לדבר על הצורך ועל לוחית רישוי, לא רק על קורקינטים ואופניים, על כלל סוגי המיקרו-מוביליטי

מיטל להבי:  אני רוצה שתציצו ברחובות הערים ותראו אימא מסיעה שני ילדים בדרך לגן בתלת-אופן חשמלי, מישהו עושה הובלה של סחורה בקרגו חשמלי, יש רכבי תפעול ארבע גלגלים קטנים בלי לוחית רישוי שנוסעים, וגם הממסד משתמש בהם לפעמים

מיטל להבי:       אני חושבת שלא צריך עכשיו לחוקק חוק לקורקינט וחוק לאופניים, אלא לכולם, כל הכלים מיקרו-גלגלי

מיטל להבי:  יש אצל עינת סגל, אצל אבנר במשרד התחבורה מטריצה שמגדירה רוחב כלי, משקל כלי, מהירות כלי, ולפי זה היא גם קובעת איפה הם צריכים לרכוב

מיטל להבי:  ואני מבקשת, אם עושים לוחית רישוי, לא להתחיל על זה כן ועל זה לא, על כולם כן כדי שעל כולם נוכל לאכוף כי יש כלים רבים ומגוונים

מיטל להבי:  כבר ממציאים לנו כלים

מיטל להבי:      אני רוצה גם לבקש שיהיה מאגר רישום של אופניים, שמתחיל מהחנות שמוכרת את זה, כמו כלי רכב

מיטל להבי:  אנחנו היום צריכים לחייב את זה ברישום, שני מאגרי רישום צריכים להיות – אחד של מכירת האופניים בחנות, וגם שחנות כזאת תצטרך רישיון עסק כדי שלא תוכל למכור, לא כלים גנובים ולא מה שאני קוראת להם כלים מתוגברים

מיטל להבי:  אני נכנסת היום לחנות, היא יכולה לשים לי מנוע

דוד ביטן: נגיד יהיה לה רישיון עסק, אז מה? מה הקשר? למה רישיון עסק יכול פה לעזור במלחמה הזאת?      

מיטל להבי: אני אגיד לך למה

מיטל להבי:  כי מסעדה ששוטף הכלים שלה או פינוי השומן שלה לא מתנהג כראוי, אני יכולה לשלול לה את רישיון העסק

מיטל להבי:       אני רוצה – כמו לרופא שיניים וכמו לחנות תכשיטים שמשתמשת בציאניד כדי לעשות תכשיט – אני רוצה שגם זה יצטרך רישוי

מיטל להבי:  זה לא כמו חנות בגדים

שלום דנינו: יש עסק שאין לו רישוי?     

מיטל להבי: כן, כן

דוד ביטן: כן, ודאי

דוד ביטן:  לא כל דבר מחייב

מיטל להבי: לא כל עסק

מיטל להבי:  חנות בגדים לא צריכה רישיון

מיטל להבי:  אני חושבת שחנות מכירת אופניים צריכה רישיון, ואם היא מוכרת כלים מתוגברים או גנובים, שנוכל לשלול לה את הרישיון

מיטל, אני חושב שהאויב של הטוב הוא הטוב ביותר

 אם אנחנו נתחיל עכשיו להיכנס לרישיונות עסק ולעוד דברים ולעוד דברים, אנחנו נעלה פה רגולציה, הכבדה, גם העלאה של המחיר בסופו של דבר

 אני חושב, בואו נתחיל

מיטל להבי: אין בעיה

בואו נתחיל ונראה

 אני מסכים איתך, מה שדיברת על כל הרכבים החדשים שיש היום – זה להובלה וזה למשהו אחר – לוחית רישוי יכול להיות מאוד קל אפילו

קריאה: אסור להם לנסוע

אבנר פלור: צריך להגדיר אותם

אדוני היושב-ראש, אבל אם אנחנו נתחיל להיכנס - - -     

דוד ביטן: לגבי הדרישה הזאת אבנר רוצה להתייחס

אבנר פלור: כמו שנאמר, היה צוות בין-משרדי, עשינו הגדרה של הכלים בהתאם לנתונים

יכול להיות שתוכלו להחיל את זה גם עליהם

אבנר פלור: זה תהליך שכרגע אנחנו עובדים כי צריך להביא את זה גם לחקיקה

אפשר יהיה לצרף את זה תוך כדי

אבנר פלור: זה טיפה מורכב

אבנר פלור:  צריך לצאת לשימוע

יש לך יושב-ראש ועדה שיודע לטפל בדברים מורכבים

מיטל להבי: יעקב, שבע שנים, שמונה שנים

אני רק מציע – יש המון הצעות טובות – לא לעלות יותר מדי

חוה אתי עטייה: ההצעה הזאת היא מ-2018

מיטל להבי: אין בעיה

מיטל להבי:  אלי דלל לא נמצא כאן

מיטל להבי:  עשר שנים שאלי דלל, כמחזיק תיק התחבורה בנתניה, ביחד איתי, מתחננים אנחנו לעשות את הרגולציה, לא על גלגלנוע לחוד ועם הקורקינט לחוד ודו-גלגלי לחוד

מיטל להבי:  יש פה עשרות כלים

מיטל להבי:  אני רואה אימהות מסיעות ילדים לבית הספר בכלים שאין עליהם תקינה, הם מוגדרים לא חוקיים

מיטל להבי:  אם אני רוצה להגיד לאימהות אל תבואו ברכב, תבואו בתלת-אופן, אני לא יכולה להגיד להן כי זה כלי לא חוקי

מיטל להבי:  כל העיר שלי נוסעת בכלים לא חוקיים

דוד ביטן: אבל לא סיימו את העבודה בעניין הזה

דוד ביטן:  זה יעכב לנו את החוק

מיטל להבי: שבע שנים עובדים

דוד ביטן: תקשיבי

דוד ביטן:  זה יעכב את החוק הזה שלא לצורך

מיטל להבי: אין בעיה

מיטל להבי:  אז נתחיל בדו-גלגלי כמו שאתם מציעים

מיטל להבי:  אני חושבת שזה יעזור לנו

אם זה יהיה מוכן, זה ישתלב ביחד

מיטל להבי: רק בקשה נוספת

מיטל להבי:  אנחנו עשינו ניסוי בעיריית תל אביב ביחד עם נתיבי איילון ומצאנו שאנחנו יודעים לזהות את לוחית הרישוי של הקורקינטים הקטנים השיתופיים, זאת אומרת שנדע לזהות לוחית רישוי גם של אופניים

מיטל להבי:  אני מבקשת שתתאפשר גם אכיפה אלקטרונית

דוד ביטן: אכיפה אלקטרונית, במצלמות?     

מיטל להבי: מצלמות

דוד ביטן: עוד פעם אתם עם המצלמות האלה?     

מיטל להבי: זה הכי יעיל

מיטל להבי:  אתה יודע מה אומרים לי? הפקח איננו, אז אני אומרת – קודם כול, אף אחד לא רוצה להיות פקח היום, כמו שאף אחד לא רוצה להיות גננת, סייעת, שוטר; שנית, פקח לא יכול להיות בכל מקום כל הזמן

מיטל להבי:  תנו לנו מצלמות ונדע לתפוס את האופנוע שעולה על המדרכה, הרשיתם לנו כבר, זה בחקיקה, ואם כבר הרשיתם לנו את זה, תנו לנו לעשות אכיפה אלקטרונית גם על דו-גלגלי הקל שעולה על המדרכה, ותסלחו לי, גם בכביש במעבר חצייה, עוברים באור אדום, שנתפוס אותם

מיטל להבי:       אני לא רוצה לאכוף על ה"חנונים" שנוסעים 25 קמ"ש והפקח שלי מצליח לתפוס אותם

מיטל להבי:  אני רוצה לתפוס את הבריונים שנוסעים 70 קמ"ש ואני לא יכולה לתפוס אותם

קריאה: זה בריוני כביש

מיטל להבי: בריוני כביש גם כן, בוודאי

מיטל להבי:  יש לנו בעיה עם כלים מתוגברים, אתה רואה את זה בצילומי וידיאו של 120 קמ"ש על כביש איילון, יש כל מיני נהגים ברכב שמצלמים את הקורקינט נוסע על 120 קמ"ש

מיטל להבי:  אנחנו צריכים להיות מסוגלים לזה

דוד ביטן: בכביש הראשי

מיטל להבי: בכביש הראשי באיילון

קריאה: גם כלי שנוסע מעל 25 קמ"ש הוא כלי מתוגבר

דוד ביטן: המשטרה רוצה לומר משהו?     

רפ"ק אמיר ליפשיץ: אני רוצה להגיד שהרכבים הם כל כך מהירים, כל כך מסוכנים, שנוסעים בכביש הפתוח זו משימה למשטרה

רפ"ק אמיר ליפשיץ:  בריונות כביש, המשטרה תאכוף את זה, אוכפת את זה ותמשיך לאכוף את זה

דוד ביטן: אבל אין משטרה בכל מקום, זו הבעיה שלנו

מיטל להבי: אני הייתי רוצה לדעת כמה דוחות נתנה המשטרה בתל אביב

רפ"ק אמיר ליפשיץ: יש לנו נתונים

דוד ביטן: בכביש ראשי בין-עירוני אין גם פיקוח עירוני, אין כלום

דוד ביטן:  אם אתם לא נמצאים?     

רפ"ק אמיר ליפשיץ: בוודאי שיש, משטרת התנועה

דוד ביטן: המשטרה, אבל לא הפיקוח

דוד ביטן:  אתם מעט אנשים, אין לכם מספיק אנשים

רפ"ק אמיר ליפשיץ: לכן אני אומר, זו משימה

אורנה ברביבאי: אתם עושים את ההבחנה מבחינתך

אורנה ברביבאי:  המשטרה אחראית על כבישים, הפיקוח העירוני על מדרכות

רפ"ק אמיר ליפשיץ: נכון

רפ"ק אמיר ליפשיץ:  זו ההבחנה שקיימת היום בחוק

אורנה ברביבאי: מבחינתך, הפיקוח העירוני צריך להיות מדרכות?      

רפ"ק אמיר ליפשיץ: גם המשטרה וגם הפיקוח במדרכות

אורנה ברביבאי: על הכביש, אך ורק משטרה

רפ"ק אמיר ליפשיץ: נכון

דוד ביטן: כן, זה המצב

אורנה ברביבאי: לא, הוא מגדיר שהוא לא רוצה שהפיקוח יהיה גם בכביש

רפ"ק אמיר ליפשיץ: נכון

רפ"ק אמיר ליפשיץ:  לזה צריך מקצועיות ספציפית שהיא מיוחדת לשוטרים

נכון

דוד ביטן: בסדר, אני לא אשנה את זה, ודאי שלא

סנ"צ לימור שזו: לימור שזו, רמ"ט תעבורה, אגף התנועה

סנ"צ לימור שזו:  אני רוצה להוסיף, דיברת על אכיפה

אורנה ברביבאי: תסבירי מערכתית איך אתם רואים את זה

סנ"צ לימור שזו: קודם כול, אני רוצה להגיד שאנחנו מאוד מאוד מברכים ומקבלים את התקנות – מברכים, מקבלים – היינו שותפים, כבוד היושב-ראש, יחד עם חוה ממשרד התחבורה

חוה ראובני: לא על התקנות האלה

סנ"צ לימור שזו: לא על התקנות האלה אבל אני מדברת על התקנות שמשרד התחבורה מנסה להסדיר, אנחנו חלק מהעבודה הזאת ואנחנו מאוד מאוד שותפים

סנ"צ לימור שזו:  אנחנו מאוד מאוד בעד אכיפה כנגד המיקרו-מוביליטי ואני מאוד מסכימה איתך שהמיקרו-מוביליטי לא מסתכם רק באופניים חשמליים ובקורקינט

דוד ביטן: כן, אבל זה תהליך

דוד ביטן:  אנחנו לא נעצור את הכול בשביל זה

סנ"צ לימור שזו: אני רוצה לתת נתונים

סנ"צ לימור שזו:  בשנת 2023 משטרת ישראל אכפה כנגד 22,000 כלים מיקרו-מוביליים במדינת ישראל

סנ"צ לימור שזו:  אדוני היושב-ראש, אכפנו 22,000, סך הכול בשלוש שנים האחרונות 102,000

סנ"צ לימור שזו:  זה לא מספיק, אנחנו רוצים הרבה מעבר לזה, הרבה מעבר לזה כי בסופו של דבר, חברים, מדובר באנשים שמסכנים ילדים, בני נוער, גם אנשים מבוגרים, שמסכנים את הגוף שלהם בתאונות דרכים לא פשוטות

סנ"צ לימור שזו:      אמרו פה ידידים מאור ירוק על הפגיעות הקשות

סנ"צ לימור שזו:  אנחנו ערים לזה, אנחנו נלחמים בזה יום-יום, והתקנות האלה הן מאוד מאוד חשובות

סנ"צ לימור שזו:  אנחנו מאוד מאוד בעד

דוד ביטן: קודם כול, אני מקבל את העניין הזה של המצלמות

דוד ביטן:  אני מבקש מעיריית תל אביב שתנסח לנו את הנוסח המתאים לתיקון החקיקה בעניין

דוד ביטן:  בסדר?     

מיטל להבי: תודה רבה

דוד ביטן: תעשו ניסוח לוועדה

מיטל להבי: ואם אפשר לבקש עוד בקשה, שזה יחול גם לפחות על צמתים ואור אדום

דוד ביטן: תכינו לנו הצעה עם תיקון חקיקה, והיועצת המשפטית ואנחנו נבדוק את זה על מנת שנעשה את זה מזורז יותר

דוד ביטן:  חבר הכנסת דלל, בבקשה

אליהו דלל: הנושא של לוחות הרישוי, אני מאוד מאוד שמח שזה ייכנס, ישנה גם הצעה

אליהו דלל:  אני חייב לומר לכם שמיטל להבי שנמצאת פה ואני מטפלים בנושא כבר כמעט עשר שנים

אליהו דלל:  הישיבה הראשונה שהייתה באחת הוועדות פה, זה היה ב-2013, כששנינו בעצם מכהנים כסגני ראשי ערים, ואני חושב שהנושא הזה היה צריך כבר מזמן מזמן מזמן להיכנס, ואם זה הולך להיכנס אז אני מברך על זה

אליהו דלל:  תודה

דוד ביטן: אופיר כהן

אופיר כהן: בוקר טוב לכולם ותודה על הדיון החשוב הזה

אופיר כהן:  אופיר כהן, מנהל הרשות לתחבורה תנועה וחנייה בעיריית תל אביב-יפו

אופיר כהן:  אנחנו באמת שנים רבות מחכים להסדרה באמצעות לוחיות רישוי לכלים חשמליים

אופיר כהן:  כבר לפני חמש שנים התרענו על הצורך לייצר פתרון בלוחית רישוי, וכמהלך מקדים הסדרנו את הכלים השיתופיים שעוברים בעיר, את החברות השיתופיות שעובדות בעיר עם לוחית רישוי זמנית עירונית

אופיר כהן:       צריך להבין, אופניים זה לא אויב, אופניים זה פתרון תחבורתי נהדר במרחבים האורבניים, וכמו שאתם רואים, בעיריית תל אביב-יפו אנחנו עובדים באופן אינטנסיבי לא רק לייצר אכיפה אלא גם לייצר תשתית, אבל הסיפור של תל אביב הוא לא הסיפור שמעניין אותנו פה בשולחן אלא הסיפור של המדינה ובשנים הקרובות אנחנו נראה תופעה של גידול משמעותי של רכיבה, של אופניים בערים אחרות, כשאין עדיין תשתית

אופיר כהן:  שוב, בתל אביב יש לנו 180 קילומטרים של שבילי אופניים, אני חושב שבכל הערים במדינה ביחד אין 180 קילומטרים

דוד ביטן: טוב, אתם הכי עשירים

אופיר כהן: נכון, אבל המשמעות היא, כבוד היושב-ראש, שבעיות כאלה כמו שאנחנו חווים היום בתל אביב של רכיבה פרועה ורכיבה בריונית ועבירות ותאונות, אנחנו נראה אותן בפתח תקווה ובבת ים ובראשון לציון בעצימות גבוהה, ולכן טוב עושה הממשלה שמקדמת לוחיות רישוי כי התשתית של שבילי אופניים מופרדים תגיע רק עוד כמה שנים

אופיר כהן:       לגבי ההצעה של מיטל להחיל את התקנה הזאת על כל הכלים, אנחנו סבורים - - -     

דוד ביטן: אבל כרגע זה בלתי אפשרי

דוד ביטן:  עזוב

אופיר כהן: נכון

אופיר כהן:  יש לנו הצעת ביניים

אופיר כהן:  בהחלט, תפסת מרובה לא תפסת

אופיר כהן:  צריך להחיל את זה על מה שתקין כרגע, זאת אומרת הכלים התקניים כרגע – אופניים וכלים שיתופיים – להחיל עליהם את חובת לוחית רישום, והפועל היוצא של זה, שכל הכלים האחרים שמשוטטים לנו בעיר – רייזרים למיניהם, ריקשות למיניהן – באופן אוטומטי בזה שאין להם לוחית רישום, יהפכו להיות לא תקניים ובזה ברי אכיפה

אופיר כהן:       אנחנו כן נשמח כמובן כמו שציינת, שסמכויות הפיקוח של הפקחים העירוניים יוכלו לשמש לטובת העניין, קציני המשטרה על עשרים ומשהו אלף - - -     

דוד ביטן: אמרתי, תכינו לנו בדיוק מה אנחנו צריכים לשנות על מנת להרחיב את הסמכויות של הפיקוח

אופיר כהן: דבר אחרון, כבוד-היושב-ראש, ציר הזמן פה

דוד ביטן: מי מכין את זה? מי יכין את זה לוועדה? הרחבת סמכויות הפיקוח

רפ"ק אמיר ליפשיץ: זה משהו שהוא בידי משרד התחבורה

אבנר פלור: שיעלו הצעה

רפ"ק אמיר ליפשיץ: כעיקרון, תקנות התעבורה, זה מוסדר במשרד התחבורה

דוד ביטן: לא יודע, תגידו לי מי מכין

דוד ביטן:  אני רוצה לזרז את הדיונים פה

אופיר כהן: דבר אחרון, כבוד היושב-ראש, אני חושב שיש פה תמימות דעים לגבי חשיבות לקידום המהלך וחשוב שתנקבו בלוחות זמנים מאוד מאוד שאפתניים ליישומו כי השטח בוער וצריך לתת מענה מיידי

דוד ביטן: טוב

דוד ביטן:  אני רואה שאני אצטרך להיעזר בעיריית תל אביב בכל זאת

דוד ביטן:  תקשיבו, תכינו לנו איזה תיקונים אני צריך לעשות על מנת שנשלים את סמכויות הפקחים לעניין הזה

דוד ביטן:  שגם זה יהיה על עיריית תל אביב, בהתייעצות עם המשטרה ועם משרד התחבורה

דוד ביטן:  בסדר?      אני רוצה להבהיר

דוד ביטן:  שלא יקרה מחר בבוקר, שקורקינט שנוסע בציבורי, אצלכם בעירייה יקבלו צילום ויקבל קנס 500 שקלים

דוד ביטן:  שזה לא יובן כך

מיטל להבי: על פי חוק, מותר לרכוב בצמוד לשפת המדרכה מימין, זה כולל נת"צים

מיטל להבי:  ואנחנו לא אוכפים, גם לא על אופנועים

דוד ביטן: אני לא רוצה שבגלל שאנחנו עושים את הרישוי - -      

מיטל להבי: צודק

דוד ביטן: - - מחר בבוקר מישהו ייסע שם, יקבל 500 שקלים קנס בצילום

דוד ביטן:  שיהיה ברור העניין, גם את זה אני רוצה

דוד ביטן:  כשאתם מכינים לנו את ההצעה, שזה יהיה ברור לגמרי, אחרת כולם יקבלו שם קנסות מפה עד השמיים

דוד ביטן:  זאת לא הכוונה שלנו

דוד ביטן:  נכון?      

מיטל להבי: נכון

דוד ביטן: מכונית שנוסעת, אין בעיה, מקובל, אבל לא קורקינט שנוסע

דוד ביטן:  בבקשה

יאיר שמיר: יאיר אמר, מנהל אגף הפיקוח של עיריית תל אביב

יאיר שמיר:  קודם כול, דיברנו קצת על נתונים

יאיר שמיר:  אגב, אנחנו מלווים את החקיקה הזאת מתחילתה, הרבה שנים אחורה, והיינו שותפים פה בחדר הזה להרבה הרבה תהליכים, כולל התיקונים של חבר הכנסת גינזבורג

יאיר שמיר:      אני רוצה להגיד שיש לנו היום את מרבית הסמכויות בתחום של המדרכה כמובן

דוד ביטן: אני מדבר על הכביש, לא רק על המדרכה

דוד ביטן:  לגבי המדרכה הבנתי כבר

יאיר שמיר: כן

יאיר שמיר:  ובסמכויות אכיפה של הפקחים היום אנחנו – אגב, בשונה משוטר, ששוטר, אין לו את הסמכות – אנחנו גם מחרימים כלים על העבירה עצמה

יאיר שמיר:  ופה, אדוני, הזכרתם את זה בישיבה, חשוב מאוד, ברגע שהתהליך הזה יסתיים תהיה גם אפשרות להחרים כלים

מה שאמרתי

יאיר שמיר: בדיוק

יאיר שמיר:  לא במתכונת הקיימת היום

יאיר שמיר:  היום אנחנו מחרימים כלים, אגב החרמנו אלפי כלים, אין לזה אח ורע

דוד ביטן: מה עשיתם? החזרתם את זה לאנשים?     

יאיר שמיר: מה שאנחנו עושים, בהתאם להוראות החוק, אנחנו תופסים את הכלי

יאיר שמיר:  מי שהכלי נתפס ממנו, מקבל הודעה על כך

יאיר שמיר:  הוא יכול לחזור ולקבל את הכלי רק אחרי 24 שעות והוא משלם אגרה

יאיר שמיר:  בשונה מזה, מי שנוסע על כלי שהוא ללא לוחית זיהוי, פה התהליך צריך להיות מורכב יותר, הוא יצטרך לחזור ולהוכיח לנו

דוד ביטן: אבל קחו בחשבון שיהיו לוחיות זיהוי

יאיר שמיר: אני מדבר על העבריינים

דוד ביטן: יהיו

דוד ביטן:  מי שעבריין

שתהיה חובה

דוד ביטן: אם יש חובה והוא לא שם, אז בכלל המצב טוב

יהיה לכם יותר קל

יאיר שמיר: בדיוק

יאיר שמיר:  והאחריות המשפטית תהיה בדיוק כמו נהג רכב

יאיר שמיר:  הוא יצטרך להוכיח – אגב, גם אם מישהו נהג ולא ברשותו לכאורה, הוא יצטרך להוכיח לנו

יאיר שמיר:  זה בהקשר הזה

יאיר שמיר:      אני רוצה לציין שאנחנו כעיריית תל אביב הקמנו יחידה מיוחדת שעוסקת רק בזה

יאיר שמיר:  יש לנו מדי יום כ-40 פקחים שנמצאים בשטח

דוד ביטן: קראתי בעיתון שגביתם מזה 120 מיליון

יאיר שמיר: לא

יאיר שמיר:  תוריד את ה-100

דוד ביטן: 20 מיליון? אז למה שלא תעשו צוות?      

יאיר שמיר: אני אומר לך, אדוני היושב-ראש, זאת עבודה קשה, עבודה סיזיפית

דוד ביטן: אני יודע

יאיר שמיר: הכסף זה לא הסיפור פה

דוד ביטן: לא, בלי קשר

דוד ביטן:  זה שעשיתם צוות, אתם צריכים להוביל את העניין כי רוב הקורקינטים האלה הם אצלכם בעיקר

יאיר שמיר: אז אני יכול להגיד שהגשנו בשנת 22' מעל 40,000 דוחות רק בתל אביב

דוד ביטן:  זה על המדרכה

דוד ביטן:  אם תעבור לכביש, כמה דוחות?     

יאיר שמיר: על הכביש זה מורכב

יאיר שמיר:  לכן, חבריי פה למשטרה ציינו את המורכבות

יאיר שמיר:  יש פה מורכבות, דיברנו עליה בעבר

יאיר שמיר:  אנחנו כמובן לא מסירים אחריות וכמובן אם נקבל סמכויות, אנחנו נעשה את הכי טוב שאנחנו יודעים, ואנחנו יודעים

יאיר שמיר:  על הכביש כרגע אין לנו סמכות

המשטרה לא תיתן סמכויות על הכביש, ובצדק לדעתי

יאיר שמיר: על המדרכה יש לנו את מרבית הסמכויות

דוד ביטן: בתוך המתחם העירוני, למה לא? הם ייתנו

דוד ביטן:  זה טוב להם

דוד ביטן:  קודם כול, אנחנו לא חייבים לשאול אותם בעניין זה, אנחנו נשים את זה בחוק

אבל צריך לבחון את זה מאוד

דוד ביטן: נבחן את זה מצוין

דוד ביטן:  רק נשים את זה ואחר כך נבחן את זה

יאיר שמיר: צריך לעשות עבודה משמעותית

אורנה ברביבאי: ההכשרה שיש לשוטר תנועה היא אחרת לגמרי

דוד ביטן: אז הם יעברו קורס

יאיר שמיר: גם היום אנחנו עוברים, אפשר להרחיב את זה אבל הסיפור הוא מורכב יותר, אני מסכים

דוד ביטן: הינה, אנחנו שואלים את המשטרה ואנחנו מכניסים את זה לחוק

אתה לא נותן לו לענות

יאיר שמיר: אדוני, דבר אחרון שקשור ללוחיות זיהוי

יאיר שמיר:  אנחנו כבר מזהים היום שהציבור, שברובו הוא נורמטיבי, כבר היום מבין שללא לוחית הזיהוי עדיף לו לברוח

יאיר שמיר:  הוא רואה את הפקח, את השוטר גם לצורך העניין, הוא יעשה אחורה פנה

יאיר שמיר:  כבר הרבה מתחילים להבין את זה

יאיר שמיר:       אנחנו נתקלים בתופעות רחבות וקשות של אי ציות לפקחים

יאיר שמיר:  אגב, ביקשנו גם להכניס והיו הרבה דיונים, שיראו את הפקח בדיוק כמו שוטר

דוד ביטן: איך אתה רודף אחריו, תגיד לי

יאיר שמיר: כרגע אנחנו לא יכולים

דוד ביטן: אי אפשר לרדוף אחריו, זה כמו מכונית

יאיר שמיר: ברגע שתהיה לוחית זיהוי

דוד ביטן: כמו בסרטים, אתם תסתובבו עם הקורקינטים

דוד ביטן:  המשרד לביטחון לאומי

יאיר מתוק: עורך דין יאיר מתוק, מהייעוץ המשפטי למשרד לביטחון לאומי

יאיר מתוק:  הנושא הזה, כמובן שאנחנו תומכים בזה, גם המשטרה ציינה שזה משהו שאנחנו עובדים עליו תקופה ארוכה, תודות גם לקולגות במשרד התחבורה שהעבירו היום לוועדה את התקנות שמתייחסות לנושא הזה של ההסדרה

יאיר מתוק:  לדבר הזה יש משמעות רבה בהיבטי אכיפה

יאיר מתוק:       לגבי דברים שנאמרו פה, בנוסף, כמו למשל הנושא של אכיפה בכביש על ידי פקחים

יאיר מתוק:  לפני כשנה וחצי, בוועדה הזו עשינו תיקון מאוד מאוד רחב, רוב האנשים פה גם מכירים את זה, לגבי סמכויות פקחים לאחר שהיו דיונים עם משרד התחבורה, עם משרד המשפטים, פורום ה-15, באופן כללי עם השלטון המקומי, ובחנו איזה סמכויות באמת נדרשות לפקחים, איזה עבירות הם רואים לנכון, ויש את החוק – שאגב, הוא חוק בסמכות השר לביטחון לאומי – חוק לייעול הפיקוח והאכיפה העירוניים ברשויות המקומיות (תעבורה), מ-2016, שם בתוספות מצוינות בצורה מאוד מאוד מפורטת הסמכויות של הפקחים לגבי איזה עבירות ולגבי אילו מקרים הם יכולים לבצע הכרעה

דוד ביטן: תגישו לנו הצעה, אמרתי

יאיר מתוק: לגבי הנושא של הכביש, כמו שציינו פה משטרת ישראל - - -     

דוד ביטן: תקשיב טוב

דוד ביטן:  זה לא שעכשיו אנחנו לוקחים סמכויות מהמשטרה לכל מיני דברים לאומיים

דוד ביטן:  אנחנו פה מדברים על מצב שהפיקוח יעזור למשטרה בעניין הזה

דוד ביטן:  אין שוטר בכל מקום

יאיר מתוק: הוא עוזר רבות

דוד ביטן: אז תפסיקו עם העניין הזה שאי אפשר לקחת סמכויות מהמשטרה

דוד ביטן:  לא לוקחים שום סמכות

דוד ביטן:  זאת סמכות משלימה, זה הכול

דוד ביטן:  תפסיקו עם העניין הזה

יאיר מתוק: אני אגיד, אדוני, לפי החוק וסמכויות המשטרה, הגורם שאחראי על גורם הפנים הוא כמובן משטרת ישראל והפקחים, עוזרים לנו רבות, אבל אני אגיד את זה

יאיר מתוק:  לא סתם, החוק הזה מאוד מאוד מפורט ומתדרך בדיוק איזה סמכויות יש לפקחים ומתי כי יש היגיון להפרדה בין פקח לבין שוטר לגבי כלל הסמכויות של שוטר, ההתמקצעות שלו והיכולות שלו, להבדיל מפקח, מבלי חלילה לזלזל כמובן

דוד ביטן: אתה אומר את זה אבל אני לא מקבל את זה

דוד ביטן:  בארצות הברית המשטרה היא עירונית, אבל לא ניכנס לזה

דוד ביטן:  אני לא רוצה לעשות את זה, זה לא בדיון, אבל לגבי סמכות פקח לעצור קורקינט בכביש, מה הבעיה עם זה, אני לא מבין

דוד ביטן:  פה לוקחים לכם סמכויות מיוחדות? זאת סמכות משלימה

דוד ביטן:  מספיק כבר עם העניין הזה

אני יכול להוסיף, ברשותכם

 יש היום ברוב הערים, בטח בתל אביב, משטרה עירונית, זאת אומרת שיש פקח ושוטר, שיטור עירוני, הם עובדים ביחד ואז הם יכולים להשלים אחד את השני

דוד ביטן: זה הפתרון שהם מצאו אבל אני לא מקבל את הפתרון הזה

קריאה: לא פקחים

קריאה:  זה שוטרים

דוד ביטן: לגבי קורקינט ואופניים אני רוצה לתת את הסמכויות, זה הכול, ואנחנו נעשה את זה בחוק הזה

דוד ביטן:  אם אתם מתנגדים, תתנגדו, זה הכול

דוד ביטן:  אני לא שואל אתכם

דוד ביטן:  אתה יודע מה, גם לא שואל אתכם

דוד ביטן:  מספיק כבר עם העניין הזה

יאיר מתוק: אני אגיד, אדוני, שיש היגיון - - -     

דוד ביטן: בסדר

דוד ביטן:  יש גם היגיון למה שאנחנו אומרים

יאיר מתוק: ודאי, אדוני, בגלל זה אנחנו מנסים גם לקדם את זה כמה שיותר

יאיר מתוק:  גם היבטים נוספים שציין אדוני לגבי סמכות פקחים לגבי אכיפה כלפי אי נשיאת לוחית או קנס מוגדל וכדומה, הדברים כמובן ייבחנו, אבל יש היגיון בדברים שנאמרו

דוד ביטן: יש גם היגיון במה שאנחנו אומרים

דוד ביטן:  ההיגיון הוא דו-צדדי פה, לא רק שלכם

היגיון לאומי

דוד ביטן: בבקשה

אורנה ברביבאי: אני חושבת שהדיון הוא חשוב, הוא משמעותי ומחזקת את חברי הכנסת שהגישו את הצעת החוק

אורנה ברביבאי:  אני חושבת שתל אביב-יפו מובילה בהיקף הפגיעות בכבישים האדומים בכל דוח, בכל ניתוח שאתה מסתכל עליו, לא רק בגלל שהיא עיר גדולה, השנייה בגודלה בארץ, אלא בגלל השימוש הדרמטי בהיקפים מאוד משמעותיים

קריאה: שנייה

אורנה ברביבאי: שנייה

אורנה ברביבאי:  ירושלים ואחר כך תל אביב

אורנה ברביבאי:  בהיקף המאוד מאוד משמעותי של השימוש בכלי רכב כאלה ממונעים

אורנה ברביבאי:      אני חושבת שכולנו צריכים לשאוף לזה שתהיה תחבורה ציבורית טובה, מספקת, בכל ימות השנה, גם בסופי שבוע, ואז אנשים יוכלו להרגיש שיש להם נגישות מקסימלית בתנועה בטוחה

אורנה ברביבאי:  בהיעדרה, הולכי הרגל הופקרו, צריך להגיד את זה

אורנה ברביבאי:  אני מסתובבת בכל העיר ואני שומעת שפה מרוצים מהסמכויות שניתנו לפקחים, בעיניי זה לא מספיק

אורנה ברביבאי:  אני לא יודעת איך פקח בעירייה יודע באיזו מהירות נוסע קורקינט, איזה כלי יש לו לבדוק את זה

אורנה ברביבאי:  אם אני שואלת אותך האם יש לך את מלוא הסמכויות, אתה אומר לי כן

יאיר שמיר: לא

יאיר שמיר:  מהירות, עדיין היא בסמכות

אורנה ברביבאי: אבל זה הדבר

לא

 מהירות זה בכביש

אורנה ברביבאי: אם בסוף, נוסע קורקינט או אופניים על המדרכה במהירות שיא ופוגע בהולך, הולכת רגל - - -     

אבל אסור לו לנסוע על המדרכה

אורנה ברביבאי: אבל אנחנו מבינים שהוא נוסע במהירות

אורנה ברביבאי:  נאמר פה בין המילים, אם הוא ייסע בפחות מהמהירות – עזבו

אורנה ברביבאי:  עובדתית, הולכי רגל - - -     

מיטל להבי: אם אסור לו לנסוע על המדרכה אז הפקח עוצר אותו כי אסור לו לנסוע על המדרכה, ולא משנה באיזו מהירות הוא נוסע

דוד ביטן: בסדר, מהירות זו בעיה שבאמת צריך לפתור אותה

אורנה ברביבאי: היא בעיה שצריך לטפל בה באופן משמעותי

אורנה ברביבאי:  אני חושבת שהדבר הגדול זה שברמה הלאומית יהיה חוק ויהיו תקנות שנותנות מענה מלא ורחב, ובזה אתה מצמצם את הפער בקיום הוועדה הזאת, היא חשובה

אורנה ברביבאי:      חוץ מזה, צריך לוודא שתהיינה תשתיות מלאות בעיר

דוד ביטן: אבל אני לא יכול לפתור את הבעיה הזאת של התשתיות כרגע

אורנה ברביבאי: אבל אני אומרת, אתה רוצה להבין למה יש היקף נפגעים בסדרי גודל כאלה שמכון גרטנר ואור ירוק מצביעים עליהם, אני מבודדת את המשתנים, אני רואה שיש פה פערים – גם בהיבטים של תשתיות, גם בהיבטים של הסברה, גם בהיבטים של אכיפה

דוד ביטן: אבל אורנה, אני לא יכול

אורנה ברביבאי: אבל אם אתה עושה, הבאת ברכה, תביא את זה בחוק

דוד ביטן: אני לא יכול במסגרת הצעת החוק הזאת לטפל בתשתיות, זה אני לא יכול

אורנה ברביבאי: אז אתם תייצרו תקנות חלקיות, שבסוף לא פותרות את בעיית הנפגעים במדרכות

דוד ביטן: יכול להיות שלא, אבל הן פותרות בעיות אחרות שמורידות את אחוז הנפגעים

אורנה ברביבאי: היוזמה חשובה, אבל המענה צריך להיות הוליסטי ולחייב במקומות שנדרש גם את הרשויות להשלים את התהליכים

מיטל להבי: אני רק רוצה שיידעו שתל אביב עושה הרבה תשתיות בארץ

אורנה ברביבאי: אף אחד לא דיבר אם יש מספיק - - -     

מיטל להבי: נקווה שערים אחרות ידביקו את הקצב שלנו

דוד ביטן: רבותיי, עזבו רגע את הבעיות הפוליטיות עכשיו

אורנה ברביבאי: מיטל, אנחנו רוצות אותו דבר

מיטל להבי: אנחנו רוצות אותו דבר אבל אנחנו לא רוצות עכשיו שתתקפי אותי בסרטון

אורנה ברביבאי: מי תוקף אותך? מי בכלל דיבר אלייך? אני מדברת על זה שעובדתית אתה צריך לתת פתרון שלם, זה מה שאני אומרת

דוד ביטן: עיריית תל אביב, מה שאנחנו יכולים - -      

אורנה ברביבאי: איך זה נתפס כתקיפה כשאני מדברת על טובת הולכי הרגל?     

דוד ביטן: - - במסגרת הצעת החוק הזאת, אנחנו נעשה

דוד ביטן:  מה שלא קשור להצעה אני לא יכול לעשות

דוד ביטן:  אין מה לעשות

קריאה: אנשים לא יודעים לנהוג על קורקינטים, לא יודעים חוקי תנועה, כלום, נוסעים נגד הכיוון, כל הזמן פורצים לכבישים - - -     

דוד ביטן: מי מדבר?     

שלום דנינו: הצלם

גיא הוכמן: אם כל אחד מתפרץ, אפשר גם? אהלן, חבר'ה, מה קורה? גיא הוכמן, קומיקאי נחמד

גיא הוכמן:  ביטן, איזה חתיך אתה

גיא הוכמן:  תקשיבו, לפני חודשיים וחצי אימא שלי נדרסה

דוד ביטן: תגיד עוד פעם

דוד ביטן:  מה אמרת? חתיך?     

גיא הוכמן: חתיך

גיא הוכמן:  מה, על זה נדלקת? רק על זה? שעה וחצי אתם פה יושבים

גיא הוכמן:  לפני חודשיים וחצי אימא שלי נדרסה בתל אביב על ידי רוכב קורקינט שנסע על המדרכה במהירות שאין לדעת

גיא הוכמן:  ראיתי את הסרטון במשטרה, לא היה שם שביל, היא פשוט נפלה על המדרכה – אישה בת 71, הייתה סבתא נפלאה, נמרצת, אישה מדהימה

גיא הוכמן:  היום היא עדיין בשיקום

גיא הוכמן:  קוגניטיבית היא לא תחזור לאישה שהייתה

גיא הוכמן:       הבן אדם הזה, אסיר משוחרר, הלך לחנות קורקינטים

גיא הוכמן:  אין לו, הוא שלול, הוא לא יכול לנסוע על אופנוע אבל הוא הלך לחנות, קנה קורקינט והתפרע

גיא הוכמן:  אני רוצה להראות לך תמונה, רק שתבין את המצב

שלום דנינו: הבוקר, בדרך לכנסת, אוטו לפניי דרס הולך רגל

שלום דנינו:  הבת שלי, תל אביבית, נדרסה על ידי קורקינט

גיא הוכמן: אני גר באלנבי

גיא הוכמן:  כל יום, כל יום – אני לא יודע אם יש פה נציג של וולט, שהם הדבר הכי גרוע שיש בעניין הזה

גיא הוכמן:  אתם עושים עבודה נפלאה אבל - - -      

שלום דנינו: אם שואלים אותי, צריך להוציא את זה, כמו בפריז, אבל לא רוצה לקלקל לכם את החוק

גיא הוכמן: הבעיה פה זה לא הקורקינטים, הם פה להישאר

גיא הוכמן:  אני מבין שזה פתרון תחבורתי אבל יש פה וולטרים, עובדים זרים בני מיעוטים שאי אפשר להגיע אליהם, אי אפשר לתת להם דוח

גיא הוכמן:  האכיפה – אני גר באלנבי עם שני ילדים קטנים – אי אפשר ללכת ברחובות, סכנת נפשות

גיא הוכמן:  סגרו את אלנבי

גיא הוכמן:  אתה הולך לשם, זה הפך להיות כביש, כל אחד שליח וולט

גיא הוכמן:  אם וולט לא פה – אומרים שהם שמים פס על עיריית תל אביב, הם שמים פס על הממשלה, ואת זה צריך לעצור כי זה סכנת נפשות

גיא הוכמן:      ולגבי הפיקוח, עיריית תל אביב, אני בעדכם

גיא הוכמן:  אין פיקוח

רמי בכר: אין

גיא הוכמן: אין פיקוח ואין סמכויות

גיא הוכמן:  אפשר להגיד שחילקתם גם 100,000 דוחות

גיא הוכמן:  לא רואים פקחים ברחובות

גיא הוכמן:  אני נסעתי על נת"צ, אני מקבל 500

גיא הוכמן:  לא יכול להיות

גיא הוכמן:       ושלום הילד זה דבר חשוב מאוד, הילדים שלי, אבל לכל אחד פה יש אימא שמשתמשת בתחבורה ציבורית, ותחשבו שאימא שלכם בשיא של החיים שלה, נגמרו החיים שלה, לא כי היא עברה על החוק, היא הלכה על המדרכה כמו אזרחית טובה

גיא הוכמן:  הגיע הזמן להחזיר את המדרכות להולכי הרגל, אתם תעשו היסטוריה

גיא הוכמן:      (מחיאות כפיים)

קריאה: כל הכבוד

אורנה ברביבאי: בריאות לאימא

גיא הוכמן: תודה, אורנה

דוד ביטן: אני ב-11:50 חייב ללכת, יש לי ישיבה עם שר החקלאות והאוצר לנושא של הפיצול החקלאי

דוד ביטן:  דנינו יחליף אותי, אבל שיהיה ברור

דוד ביטן:  אנחנו את החוק הזה נסיים מייד עם פתיחת המושב

אורנה ברביבאי: יישר כוח, דוד

קריאה: לוחות זמנים, דוד

דוד ביטן: אני מבקש מכל מי שביקשנו שיביא לנו הצעה, שיביא לנו הצעה כמה שיותר מהר

דוד ביטן:  אנחנו נצביע על החוק הזה בקריאה ראשונה בשבוע הראשון של החזרה, ושבועיים אחרי כן קריאה שנייה ושלישית

יעל דיין: כבוד היושב-ראש, אפשר להגיד מילה מארגון המוניות?      

אבנר פלור: אפשר במקביל גם לקדם את התקנות?      

דוד ביטן: עוד לא סיימתי

דוד ביטן:  את התקנות אנחנו נסיים עוד בפגרה אם אנחנו יכולים לסיים

שלום דנינו: זה יהיה אפשרי, אבנר? יהיה זמן?     

קריאות: - - -     

דוד ביטן: חכה

דוד ביטן:  תקנות, קודם כול נראה מה אתם עושים בעניין של הקשישים ואחר כך נדבר

קריאה: יש עוד עניין באופן הביצוע של הפרקטיקה, כבוד היושב-ראש

דוד ביטן: אני עוזב

דוד ביטן:  ימשיך חבר הכנסת דנינו

יעל דיין: לפני שתעזוב אולי תשמע

יעל דיין:  כבוד היושב-ראש, מילה מטעם ארגון המוניות

דוד ביטן: ראיתי

דוד ביטן:  אנשים רשומים

דוד ביטן:  אני לא יודע מה המוניות קשורות לעניין זה

יעל דיין: אז אני אסביר, אשמח להסביר

רמי בכר: אשמח לדבר

רמי בכר:  רמי בכר, בעלים של אורבן רייד

דוד ביטן: לפני שנותנים לחברות, יש עוד מישהו מהממשלה שרוצה לדבר? בבקשה, היועצת המשפטית של משרד התחבורה

חוה ראובני: צוהרים טובים

חוה ראובני:  חוה ראובני, לשכה משפטית, תחבורה

חוה ראובני:  עמדת הממשלה לגבי הצעות החוק הפרטיות הייתה לתמוך בשלב טרומית בלבד, וזה מתוך ראייה של העיקרון כעיקרון נכון שצריך לרשום, זה תאם את המדיניות של הממשלה

חוה ראובני:      יחד עם זאת, אנחנו חשבנו שלא נכון לעגן את זה בחקיקה ראשית, גם כי החוק הזה חוזר על דברים שממילא קיימים בחקיקה ואין צורך בהם

דוד ביטן: אבל אמרנו שאנחנו מוסיפים דברים

דוד ביטן:  קודם כול, הנושא של לוחיות הרישוי

אבנר פלור: היא מדברת על רישום

דוד ביטן: הרישום, אמרתי, זה יהיה בתקנות

אבנר פלור: שלא תהיה כפילות

דוד ביטן: אבל יש דברים שיהיו בחוק הזה

התקנות יהיו חלק מהחקיקה

חוה ראובני: שרת התחבורה חתמה אתמול על הנחת התקנות, לוועדה הן הגיעו הבוקר

דוד ביטן: בסדר גמור, אז מה

חוה ראובני: נשמח שהן יידונו במהירות האפשרית

דוד ביטן: לא, הן לא יבואו במהירות, אני כבר אומר לך

דוד ביטן:  אני שכחתי את ההנחיה שלי, את ההנחיה של עצמי

דוד ביטן:  עד שמשרד התחבורה לא יעמוד בהתחייבות שלו שהקשישים במדינת ישראל מגיל 67 – הם לא כל כך קשישים – מ-67 ומ-62, לא יעבור שום דבר של משרד התחבורה פה בוועדה

דוד ביטן:  זה המצב

אבנר פלור: זה בדיון הבא

דוד ביטן: זה הדיון הבא, אבל אני אומר לכם, שתדעו

דוד ביטן:  שום דבר לא יעבור, כולל התקנות וכולל מה שאתם רוצים

דוד ביטן:  אתם תעמדו במחויבויות שלכם שהבטחתם, זה הכול

דוד ביטן:  לא אתה, השרה תעמוד

דוד ביטן:  יש גם לכנסת מה להגיד

דוד ביטן:  אתם לא תגידו לנו בסיכום איתנו, ותעשו משהו אחר, אין מצב כזה

חוה ראובני: בעצם, מה שיש בחוק הזה הוא לא נחוץ

חוה ראובני:  עלתה השאלה רק לגבי המרשם

דוד ביטן: בסדר, אנחנו מכירים את העמדה שלכם

דוד ביטן:  זאת לא העמדה שלנו

חוה ראובני: אני מדברת בשם עמדת הממשלה

דוד ביטן: בסדר, מצוין

חוה ראובני: לגבי הדברים שעלו, אני הייתי רוצה לראות הצעות קונקרטיות וכשיהיה זמן לשקול את המשמעויות שלהן

דוד ביטן: בסדר, יש לכם זמן

חוה ראובני: הנושא של הסמכת פקחים, הזכיר חברי עורך דין מתוק, זה לא פשוט

חוה ראובני:  אני יודעת גם שנושא הביטוח נמצא בדיונים במשרד המשפטים, יש בזה מורכבות גדולה מאוד, זה השתקף גם בפסיקת בית המשפט

דוד ביטן: עד סוף הפגרה יש לכם הזדמנות לבחון את כל מה שדיברנו, כולל משרד המשפטים, כולל התחבורה, כולל כולם

דוד ביטן:  אנחנו נקבל מה שביקשנו מעיריית תל אביב שהם בטוח יעשו את זה מהר, אנחנו נשלח לכם את זה

דוד ביטן:  בשבוע הראשון כשחוזרים מהפגרה אנחנו נצביע על קריאה ראשונה, ושבועיים אחרי כן קריאה שנייה ושלישית

דוד ביטן:  זה המצב

דוד ביטן:  אתם תעמדו בלוחות זמנים – עלא כיפאק; לא תעמדו, נצביע בכל מקרה

חוה ראובני: אדוני, אני רק מבקשת לציין פה – כמובן זה לא אחריות הוועדה אלא אחריות הממשלה – שהממשלה החליטה שהיא רוצה שזה יחזור אליה לפני קריאה ראשונה

דוד ביטן: מאה אחוז, אתם יכולים לעשות מה שאתם רוצים

דוד ביטן:  אני רק אומר לכם, שתדעו, אני לא מחויב להסכמות של חברי הכנסת

אני לא זוכר שבהחלטה היה כתוב שזה יחזור

דוד ביטן: אני גם לא מחויב

הם אישרו לטרומית

חוה ראובני: כיוון שזה אושר רק לטרומית, אז אנחנו - - -     

כן, אבל זה אושר לטרומית לפני שנתיים

דוד ביטן: תגידו לי, מה נראה לכם? שהכנסת, כל שלב שהיא רוצה לעשות, אתם תגידו לנו החלטת ועדת שרים? אז יש לי הפתעה בשבילכם

דוד ביטן:  כשזה הגיע לפה, אני לא מחויב לשום הסכמה של חבר כנסת

דוד ביטן:  אני מעביר את החוק הזה עם השינויים שאני רוצה, בין אם הממשלה רוצה ובין אם הממשלה לא רוצה

דוד ביטן:  יותר טוב תגיעו איתי להסכמות, ולא תחת לחץ, זה הכול

חוה ראובני: לגבי ההצעות, אדוני בעצם קוצב, מהיום עד חזרה מהפגרה יש משהו כמו שבועיים בימי עבודה, ואני עוד לא יודעת מתי אני אקבל את ההצעות

דוד ביטן: כמה זמן ייקח לעיריית תל אביב להביא לי את זה?     

קריאה: זה חוק של כמה שנים כבר

קריאה: שבועיים

דוד ביטן: שבועיים

דוד ביטן:  יפה

חוה ראובני: זה בערך כל ימי העבודה עד החזרה

דוד ביטן: אין בעיה

דוד ביטן:  נאריך את זה בעוד שבוע

דוד ביטן:  שבועיים, וחודש, הכול בסדר

דוד ביטן:  אני לא מקבל את העניין הזה שכל דבר שמים לי את זה, מחזירים לוועדת שרים

דוד ביטן:  תגידו לי, איפה אנחנו נמצאים? מה נראה לכם, שאין כנסת? אתם יושבים בוועדה, אנחנו שומעים את העמדות שלכם, אנחנו מתייחסים אליהן, אנחנו גם מקבלים הרבה פעמים את העמדות האלה, אבל כל הזמן שמים לנו חרב על הצוואר עם ועדת שרים, עליי זה לא מקובל

חוה אתי עטייה: זה נוהל חדש?     

חוה ראובני: זו החלטה של השרים, של ממשלת ישראל

דוד ביטן: אז היא לא מקובלת עליי

שלום דנינו: בואי, הממשלה לא התכנסה בנושא הזה וקיבלה החלטה

שלום דנינו:  זו עמדת המשרד

דוד ביטן: לא, זה ועדת שרים

אבנר פלור: זה ועדת שרים לחקיקה

חוה ראובני: זאת הייתה החלטה בוועדת שרים לחקיקה

דוד ביטן: אז תתנגדו לזה

דוד ביטן:  תעשו מה שאתם רוצים

אבנר פלור: אבל מה שחשוב, אדוני היושב-ראש, חזרנו על זה כמה פעמים

אבנר פלור:  מצד אחד, אנחנו רוצים את הרישום, רוצים לעודד את השימוש של הכלים, אבל מצד שני, מינימום רגולציה ובירוקרטיה מיותרות

דוד ביטן: אין בעיה

דוד ביטן:  מינימום

אבנר פלור: לכן, חקיקה ראשית היא טיפה יותר מורכבת, לעשות שינויים וכולי

אבנר פלור:  מה שאנחנו באים ואומרים, יש את ההצעה ואת התקנות שלנו שיש שם מינימום רגולציה ובירוקרטיה

אבנר פלור:  אתה תראה בתהליך עצמו, הוא מופשט כמה שיותר, גם חבר הכנסת אשר מכיר את זה

שלום דנינו: אביגל, מה אנחנו מרוויחים מחקיקה ראשית בניגוד לתקנות? נניח היינו מכניסים עכשיו את הרישוי וכמה סעיפים לתוך התקנות של המשרד

שלום דנינו:  מה אנחנו מרוויחים מחקיקה ראשית?     

דוד ביטן: של התיקון

דוד ביטן:  ברגע שיש תקנות הם יכולים לעשות תיקונים הרבה יותר קל מאשר בחקיקה, ברור

שלום דנינו: ומה נרוויח אם זה ייכנס לחקיקה?      

דוד ביטן: א', אמרתי שאנחנו ננצל את החוק הזה לכל מיני שיפורים ושינויים שלא קשורים רק להצעת חוק

שלום דנינו: ושלא יכולים להיכנס לתקנות?      

דוד ביטן: לכן אני מדבר על זה, כי לפי הנחיית היועצת המשפטית אני צריך להתייחס לזה, אז אני מתייחס לזה כבר עכשיו, שלא יגידו שלא התייחסתי לגבי נושאים חדשים

דוד ביטן:       מעבר לזה, הנושא הזה של חובה לעשות את לוחיות הזיהוי, אני רוצה שזה יהיה בחקיקה כי אני רואה בזה חשיבות ממדרגה ראשונה

נכון

דוד ביטן: זה הכול, עם כל הכבוד לתקנות

דוד ביטן:  כמה זמן לקח לכם להכין את התקנות? שנתיים

דוד ביטן:  אז מה אתם מדברים, באמת

דוד ביטן:  הבאתם לי את זה בשנייה האחרונה בגלל שיש דיון היום?     

חוה ראובני: לא

חוה ראובני:  הבאנו את זה כי רק בשבוע שעבר סוכם הנושא של התקן

דוד ביטן: בסדר, אז מה לעשות

דוד ביטן:  אנחנו לא מסכימים

חוה ראובני: לגבי חקיקה ראשית וחקיקת משנה אני מבקשת להעיר

חוה ראובני:  לוחיות זיהוי של רכב ארבע גלגלי, החל מאופנוע ועד לסמיטריילר, מוסדר בתקנות

חוה ראובני:  זה קצת אבסורד שאלה יהיו בחקיקה ראשית

חוה ראובני:  יש לנו אבסורדים נוספים כאלה, כאשר קסדות לאופנועים נמצאות בחקיקת משנה וקסדות לאופניים נמצאות בחקיקה ראשית

דוד ביטן: קודם כול, זה לא מדויק מה שאת אומרת כיוון שהראתה לי היועצת המשפטית שזה מופיע בחוק

דוד ביטן:  על מה את מדברת? מופיע בחוק חובה כזאת, אבל משום מה, בחוק הזה יש פטור לנושא הזה

דוד ביטן:  אז אנחנו נבטל את הפטור הזה בחקיקה, אין בעיה

חוה ראובני: ההסדרים הקונקרטיים נמצאים בתקנות

דוד ביטן: אבל זה לא ויכוח בינינו, עם כל הכבוד

דוד ביטן:  הבעת את עמדתך, לא מקבלים אותה

דוד ביטן:  מה הבעיה, לא הבנתי

בתור מגיש החוק אני יכול לענות? אני בא ואומר דבר אחד

 גם בהצעת החוק שלנו אמרנו שיהיו תקנות בתוכו

 ברור שהתקנות זה דבר שהוא חלק מהחקיקה

 חקיקה היא מורכבת לפעמים והיא דואלית, זאת אומרת זה עובד ביחד, זה לא סותר

 יש כן חשיבות גדולה בחקיקה הראשית, גם דברים שאולי יעלו פה על השולחן בהמשך, שיצטרכו חקיקה ראשית וגם לעצם העניין שיש את החובה הזאת, כמו שעשו בקסדות

  את אומרת, בקסדות זה לא נורמלי

 זה לא נורמלי, אבל לפחות אנשים יודעים וזוכרים שהמחוקק הישראלי חייב קסדות באופניים

 גם פה אותו דבר

חוה אתי עטייה: היושב-ראש רוצה להרחיב את החוק, להכניס עוד דברים

חוה ראובני: רק את סעיף הפטור

אביגל כספי: החובה לגבי רישום קבועה כבר היום, סעיף 2 לפקודה קובע את חובת הרישום

דוד ביטן: אבל נתנו פטור, את אומרת

אביגל כספי: ביחס לכל מיני כלים, נגיד סעיף 39 דן בתקנות

דוד ביטן: מה שאני אומר לה, שזה מופיע בחוק, לא בתקנות

דוד ביטן:  מופיע, אז מה הבעיה? היא אמרה שאין תקדים לזה, אז יש, זה מופיע

אביגל כספי: הפטור מצוי בתקנות, ולכן כשרוצים לבטל את הפטור עושים את זה בתוך התקנות

אביגל כספי:  התקנות האלה מבטלות את התקנה

דוד ביטן: אנחנו לא מוכנים לתת את כל הסמכות לשרים בעניין הזה, זה פשוט מאוד

דוד ביטן:  השרים לא יקבעו הכול

דוד ביטן:  אנחנו רוצים להכניס בחקיקה, כדי לתקן את זה יצטרכו לבוא לכנסת

חוה ראובני: אלה תקנות באישור ועדה בכל מקרה

דוד ביטן: לא משנה

דוד ביטן:  בינתיים לא היה לכם שום אישור ועדה לתקנות האלה

דוד ביטן:  שכחתי, אז שיתאפסו על הנושא של הפטור בנסיעה הציבורית למבוגרים, ואנחנו נדבר אחרת אתכם

דוד ביטן:       אתם לא לבד

דוד ביטן:  אני לא יודע, הממשלה טוענת שיש הפרדת רשויות

דוד ביטן:  אין הפרדת רשויות

דוד ביטן:  הכנסת, כאילו היא לא רלוונטית, כל דבר מביאים לוועדת שרים לחקיקה

דוד ביטן:  תגידו, אתם נורמלים? העברתם חוק בטרומית, אז כל שטות עכשיו שאנחנו רוצים לעשות, אנחנו צריכים לבוא אליכם לאישור? אז בואו תחוקקו במקומנו

דוד ביטן:  שימו פה את שרת התחבורה בחוק שלכם, שימו את שר המשפטים בחוק של משפטים, וזהו, לא צריך כנסת

דוד ביטן:  בשביל מה צריך כנסת? חבל על הזמן

חוה ראובני: אנחנו - - -     

דוד ביטן: לא, לא

דוד ביטן:  השיטה הזאת, כשאני הייתי יושב-ראש קואליציה הכנסנו את זה רק בחוקים מסוימים שבאמת רצינו שזה יחזור כי אלה נושאים עקרוניים, אבל אתם על כל דבר רוצים את זה היום

דוד ביטן:  מה קורה אתכם, אני לא מבין

דוד ביטן:  תגידו, אתם השתגעתם? מה, אין כנסת?      

שלום דנינו: אל תמהר לבטל את הכנסת, מה נעשה?     

דוד ביטן: אולי נבטל

דוד ביטן:  לא, זה לא סביר לבטל את הכנסת

דוד ביטן:  תודה רבה

דוד ביטן:  אני חייב ללכת לישיבה עם השרים

שלום דנינו: מי הבא בתור?      

עוז דרור: אולי בינתיים, אדוני, ניתן כמה נתונים על כמה נפגעים, מה היקף הנפגעים

עוז דרור:  עוז דרור, סמנכ"ל עמותת אור ירוק

עוז דרור:  מתחילת השנה, 22 בני אדם נהרגו בתאונות של אופניים חשמליים, כשבכל שנה שעברה נהרגו 13, אנחנו כבר עברנו את כל השנה

עוז דרור:  10 נפגעים בכל יום, אנחנו מדברים על מספרים שהולכים משנה לשנה וגדלים

עוז דרור:  בסופו של דבר, הכאוס והבלגן הזה, מי שמשלם את המחיר זה האזרחים, זה הולכי הרגל, זה האנשים

עוז דרור:      קודם כול, באמת צריך להודות לחבר הכנסת אשר ולחברת הכנסת עטייה – חבר הכנסת אשר מלווה את הנושא הזה כבר שנים ומנסה לדחוף את זה – ואנחנו מברכים על הנושא הזה ועל היוזמה הזאת, היא חשובה

עוז דרור:       במשפט אחד, הרישום הזה ייתן יכולת למשטרה, לפקחים העירוניים ולרשויות המקומיות לאכוף, וזה ייצר הרתעה והבנה בקרב הרוכבים שמי שרוכב ומצפצף על החוקים ומסכן את החיים של כולנו, אפשר לבוא איתו חשבון ולקנוס אותו גם אם הוא לא נמצא באותו מקום וגם אם אין שם שוטר שתפס אותו

עוז דרור:       לכן, ההסדרה הזאת חשובה מאוד ביצירת הרתעה והבנה, יצירת איזושהי הבנה ואווירה הרתעתית שקצת תמתן את הרוכבים ותיתן לכולנו להרגיש קצת יותר בטוחים ברחובות

עוז דרור:       לכן באור ירוק אנחנו חושבים שהמהלך הזה הוא נכון והוא יצמצם באופן משמעותי את מספר הנפגעים הגבוה

עוז דרור:  תודה

רמי בכר: שלום

רמי בכר:  שמי רמי בכר, אני הבעלים של חברת אורבן רייד

רמי בכר:  אורבן רייד עוסקת היום בכל מה שקשור לדו-גלגלי חשמלי, יש לנו גם חנויות, גם מוסך מאוד מאוד גדול וגם אנחנו בעצם היום עושים הכשרה למכונאות רכב באופניים חשמליים

שלום דנינו: איפה אתם יושבים?     

רמי בכר: בתל אביב

רמי בכר:  בעצם, מדברים פה היום על כל מה שקשור למספר הנפגעים שעלה, אבל אף אחד לא מדבר על כמות המשתמשים שעלתה

רמי בכר:  אומנם כמות הנפגעים עלתה אבל כמות המשתמשים עלתה פי כמה, זאת אומרת ביחס לכמות המשתמשים שעלתה, כמות הנפגעים ירדה, באחוזים

רמי בכר:       דיברתם על כל הנושא של לוחות רישוי, שזה בעצם הדבר המרכזי

רמי בכר:  איפה לבוא ולשים את שבילי האופניים עד 25 קמ"ש? איפה לבוא ולשים את הכלים עד 45 קמ"ש? אנחנו מדברים על זה שיש כלים שרוכבים על 70, אבל איפה הכלים שרוכבים על 40? למה הם לא מוסדרים בתוך החוק? 90% מהכלים שרוכבים היום, הם רוכבים מעל 25 קמ"ש

קריאה: אז הם בניגוד לחוק

קריאה: זה לא תקני

קריאה: אנחנו נגד הכלים האלה

קריאה:  אנחנו נגד כלים שנוסעים במהירויות כאלה

איתי ראבד: צריך לפקח על מה שכן חוקי

קריאה: זה לא הדיון כרגע, בואו נתקדם

אתה תדאג במוסך שלך לא לתת להם את האפשרות להגיע מעל 25 קמ"ש

רמי בכר: אנחנו יושבים פה בתוך החדר אבל בחוץ המציאות היא שונה

רמי בכר:  זה שאתם אומרים עד 25 קמ"ש, הכול טוב ויפה, זה מהמם, אבל רוב הכלים שיוצאים בחוץ הם מעל 25 קמ"ש

קריאה: צריך להחרים אותם

רמי בכר: צריך להחרים אותם? אז למה אתה עושה לוחיות רישוי?      

קריאה: שלא ייסעו מהר, שלא ייסעו נגד התנועה, שלא יקפצו לכביש ולא ייכנסו במכוניות

קריאות: - - -     

רמי בכר: רגע לפני שאנחנו עושים לוחיות רישוי יש הסדרה שצריך לעשות, רגע לפני שאנחנו מכניסים את הדבר הזה

רמי בכר:  אין פה רגולציה על כלום

רמי בכר:  יש כלים שנוסעים עד 25 קמ"ש והכול מעולה איתם, אבל יש כלים שנוסעים מעבר

קריאה: אז אדוני כבוד היושב-ראש, הוא רוצה שתאשר לכלי רכב כאלה, שיותרו לנסוע מעל 60, מעל 70, מעל 80

רמי בכר: לא, איגוד המוניות, אני לא רוצה את זה

קריאה: נתיב ל-25 קמ"ש, נתיב ל-40 ונתיב ל-70

שלום דנינו: חברים, זה לא נושא הדיון עכשיו

קריאה: זה מה שהוא רוצה

שלום דנינו: אני מבין מה הוא רוצה

רמי בכר: אני רוצה בסופו של דבר שכל הנושא הזה של הסדרה בנושא של לוחיות רישוי, יהיה לו משהו לפני זה

רמי בכר:  הכלים צריכים לעבור תקינות, הם עוברים היום – כל היבואנים שמביאים אותם עוברים תקניות

רמי בכר:  איפה מוסכים בארץ לדבר הזה? דיברנו על השבילים בעיריית תל אביב

שלום דנינו: יעקב אשר אני חושב הגדיר את זה מאוד נכון

שלום דנינו:  הוא אומר, בואו ניקח רגע את הרישוי, שזו תהיה האבן הראשונה בדרך לקדם את שאר הנושאים

נדבר אחר כך על שאר הדברים

שלום דנינו: אני מניח באמת שהדברים יתפתחו ויגיעו, כמו הביטוח שאנחנו לא דנים בו עכשיו

רמי בכר: אני סוכן ביטוח, אני עברתי מתחום הביטוח

חוה אתי עטייה: בהמשך

אבנר פלור: אנשים לא יקנו

לכן, אני נגד לחייב ביטוח

יעל דיין: נגד לחייב ביטוח?     

כרגע אני אומר, בהצעת החוק - - -     

יעל דיין: אז אני אפגע בכזה כלי רכב והוא יפגע בי? מי ישלם עליו?     

אתה מוכן להקשיב לי? כי אתה מסתכל דרך הפריזמה שלך, וזה בסדר

 אני מסתכל רחב, ואמרתי את זה גם כאן

 הנושא של הביטוח יבוא, החיים יעשו את שלהם, אבל היום אין סוכני ביטוח - - -     

יעל דיין: צריך שיהיה אובדן חיים ואחר כך בוא נתחיל לעשות ביטוח?      

קריאה: אובדן החיים יעשה את שלו

הבנתי

 תודה רבה על המחמאה

יעל דיין: צריך לעשות לכולם

שלום דנינו: בבקשה

יובל גינסברג: שמי יובל גינסברג, אנחנו מגיעים מפורום יבואני אופניים, מלשכת המסחר בתל אביב

שלום דנינו: איזה אופניים? רגילים?     

יובל גינסברג: אופניים, גם רגילים וגם חשמליים

יובל גינסברג:  אנחנו כתבנו נייר עמדה לכבוד המפגש היום, וחלק מהדברים הם מאוד חשובים, גם לנסות להסדיר אותם היום

יובל גינסברג:  יש בעיה עם הרישום של זה

יובל גינסברג:  אנחנו דיברנו עם משרד התחבורה כמה פעמים

שלום דנינו: למי העברתם את מכתב העמדה?     

יובל גינסברג: גם לוועדה העברנו את עמדתנו, גם דיברנו

הגיע לכולם

יובל גינסברג: העניין של הרישום, אחרי שכבר נעשה חוק ותחליטו שזה חשוב, הרישום, בעצם ההסדרה והפיזיות של הדברים, זה לוקה בחסר

יובל גינסברג:       אנחנו הצענו הצעה מסודרת וניסינו להעביר את זה למשרד התחבורה

יובל גינסברג:  הוא קשוב ופתוח אבל כרגע התוכנית העסקית שמשרד התחבורה העביר לאופן הביצוע של הרישום היא לדעתנו לא טובה

יובל גינסברג:  אנחנו הצענו שדווקא חנויות האופניים, שהן מלוות על ידי יבואני אופניים, שגם ככה הם אמונים במשרד התחבורה ברישיון סחר, יכול להיות להם איזשהו עוגן לביקורת ולרישום מסודר של הלוחיות דרך חנויות האופניים המוסדרות

קריאה: ומה עם נווה שאנן, של האריתריאים?      

יובל גינסברג: יפה

יובל גינסברג:  אז זה בדיוק יכול לבוא עם כל מה שדיברו כרגע

יובל גינסברג:  בסופו של דבר צריך להסתכל על זה מהמקור

יובל גינסברג:  המקור הוא בחנויות אופניים לא מוסדרות, יש להם הרבה פרטאץ', מה שנקרא, בדרום תל אביב ודברים אחרים

יובל גינסברג:       יבואן או חנות מוסדרת שתהיה מונחית על ידי משרד התחבורה, זו הדרך גם כן לייצר אופניים חוקיים שלא יפתחו מהירויות כאלה ואחרות

יכול להיות

יובל גינסברג: אם אתם זוכרים, פעם רצו לעשות רישיון נהיגה מצולם, שלחו את האנשים לחנויות צילום והנפיקו שם דרך מאגר מידע רישיון, וכולנו, יש לנו היום רישיון מצולם

זה אפשרי

יובל גינסברג: היום אפשר גם לעשות את זה דרך חנויות האופניים, מונחות על ידי היבואנים, כאשר יש לנו רישיון סחר ליבואנים

יובל גינסברג:  אפשר לעשות מאגר מידע מוסדר דרכם

שלום דנינו: בסדר

שלום דנינו:  אתם מדברים על זה בתקנות ואתם דנים

שלום דנינו: עודד מזרחי, בבקשה

עודד מזרחי: עודד, אני יצרן ישראלי של קורקינט חשמלי, יחידי

עודד מזרחי:  קודם כול, אני חושב שלקחתם כלי תחבורה שהוא טוב למעמד החלש, לאנשים שאין להם כסף, סטודנטים, תפרנים, שלא רוצים לשלם ביטוח, רוצים לחסוך כסף, כלי מצוין, לקחתם אותו וציירתם את זה כמפלצת מסוכנת

עודד מזרחי:  אני 30 שנה על דו-גלגלי, אני עדיין יושב פה חי ושלם

עודד מזרחי:  קודם כול, בואו נרד מזה שהכלי הזה הוא מפלצת

עודד מזרחי:  הוא כלי שזה הדבר הבא בכל מקום בעולם, זה לא רק אנחנו

קריאה: למעט פריז שהוציאו

שלום דנינו: אני לא חושב שהוועדה, בגלל שמציגה גם את הנפגעים, באה למקום שאומרת בואו נוציא אותם מהמרחב

שלום דנינו:  ההיפך

שלום דנינו:  למרות הפגיעות שיש להולכי רגל, מחפשים דרך להסדיר את זה

עודד מזרחי: אני בעד

תספר לי איך הסטודנט התפרן משלם אחר כך את הפיצויים למי שהוא פגע בו אם אין בכלל ביטוח ואין שום דבר

עודד מזרחי: אני בעד להסדיר

שלום דנינו: אז בוא תגיד

שלום דנינו:  לגבי לוחית הרישוי

עודד מזרחי: דיברנו על לוחית רישוי

עודד מזרחי:  דיברנו על הילדים, מישהי פה משלום הילד דיברה

עודד מזרחי:  אני חושב שלהסדיר בחוק – אבא שנותן לילד מתחת לגיל 16 לרכוב על קורקינט, הוא חייב קנס גדול

עודד מזרחי:  אנחנו ישראלים, פוחדים, הדבר הכי כואב לכולנו זה הכיס

עודד מזרחי:  תפגע לאבא בכיס, אף ילד – אני חי את זה, אני חי מטר מרוטשילד, אני רואה מי נוסע

עודד מזרחי:  אני רוצה להדגיש, רוב התאונות זה כלים שיתופיים

קריאה: זה בניגוד לכל סטטיסטיקה

עודד מזרחי: אני מוכן לשבת עם כל אחד שעשה את הסטטיסטיקה מחוץ לאיכילוב ולראות מי מגיע

עודד מזרחי:  מגיעים ילדים, מגיעים כלים שיתופיים שהם לא מתוחזקים, אין להם ברקסים, אין להם שום דבר, וכל אחד יכול

עודד מזרחי:  כל אחד בגיל 25 יוצא מהבר מסטול, שם את הטלפון שלו על הכלי השיתופי, מפעיל אותו ויוצא לדרך

שלום דנינו: סליחה

שלום דנינו:  אבנר, במסגרת לוחית הרישוי והדברים הנוספים שאתם רוצים להכניס, יש שם באמת קנסות וזה חוקי, אביגל, להורים להכניס את זה?      

אביגל כספי: ביחס להורים לא

מיטל להבי: יש אפשרות לשלול את הרישיון של ילד צעיר שנוסע לעוד שנה, במידה ותופסים אותו, זאת אומרת לעכב לו רישיון נהיגה

אבנר פלור: אבל זה עוד לא חוקק

חוה ראובני: זה מונח כבר בכנסת

מיטל להבי: עדיין מונח בכנסת

מיטל להבי:  עשר שנים אני מחזיקה תיק התחבורה, אני כבר לא יודעת מה מונח ומה לא

שלום דנינו: זה מונח כהצעת חוק

חוה ראובני: הגשנו

חוה ראובני:  הגשנו בכנסת הקודמת, הגשנו בכנסת הזאת

שלום דנינו: אוקי

אבנר פלור: רוצים לעכב את הרישיון בשנה, מ-16 ותשעה חודשים ל-17 ותשעה חודשים

שלום דנינו: ואפשרי שאנחנו נכניס את זה במסגרת הזאת של החוק והתקנות?      

ד"ר עידית חנוכה: לא

ד"ר עידית חנוכה:  זו הצעת חוק ממשלתית

אבנר פלור: חוה, אפשר להכניס את זה במסגרת הבקשה שלהם לחוק הזה?      

חוה ראובני: אני לא יודעת את ההליכים התקנוניים בדיוק ואני לא בטוחה שזה עבר קריאה ראשונה

ד"ר עידית חנוכה: זה עבר קריאה ראשונה

מיטל להבי: עבר, אחרת לא היה נחרט לי בזיכרון

שלום דנינו: וזה חוק שמדבר רק על זה, עידית?      

ד"ר עידית חנוכה: אני לא זוכרת, חוה תזכור את זה

חוה ראובני: לא, יש שם עוד דברים

ד"ר עידית חנוכה: לדעתי, יש סעיפים נוספים

שלום דנינו: יש בחוק עוד נושאים?     

חוה ראובני: יש סעיפים בהקשרים אחרים של אכיפה, שלא קשורים לאופניים

חוה אתי עטייה: אם היא יכולה לבדוק

שלום דנינו: אתי, אולי תיקחי על עצמך את החוק הזה, נראה איפה זה עומד

ד"ר עידית חנוכה: עורכת דין ראובני צריכה לבדוק אם זה משהו שמקובל והם צריכים לתת הסכמה

שלום דנינו: אבל אתם אומרים שזה עבר קריאה ראשונה

חוה אתי עטייה: זה עבר קריאה ראשונה

חוה אתי עטייה:  אי אפשר לשלב עם החוק שלי?     

ד"ר עידית חנוכה: בכל מקרה הממשלה צריכה

חוה אתי עטייה: נקבל את האישור של משרד התחבורה, נביא את האישור

שלום דנינו: אני גם לא יודע איזה חבר כנסת מוביל את זה

ד"ר עידית חנוכה: זאת פרוצדורה משפטית

אבנר פלור: זה ממשלתי

שלום דנינו: זה חוק ממשלתי? אז מי מעכב?      

אביגל כספי: יש עניין של מיזוג, מתי אפשר למזג הצעות חוק

שלום דנינו: אני אומר, גם אם לא נמזג את החוק, רק לראות למה הצעת הממשלה - - -     

חוה ראובני: פשוט צריך לקדם את זה בפני עצמו, זה לא חוק ארוך, ארבעה סעיפים

אבנר פלור: אז בואו ננסה לקדם את זה

ד"ר עידית חנוכה: יושב-ראש הוועדה התייחס לקידום נושאים של משרד התחבורה

אדוני היושב-ראש, אני הייתי מציע, מניסיון שלנו – אנחנו כבר עם שערות לבנות כאן בבניין הזה – ככל שנתחיל להתפרס יותר מדי ויחד ננסה להביא משהו שהוא הכי טוב בעולם, אבל הכי טוב, אבל הוא לא יהיה, אנחנו צריכים להתקדם בשיטה של טור

 יש הצעת חוק שיכולה להשתלב אחר כך, כשהיא תגיע נקדם אותה והיא תשתלב ביחד

      אנחנו מתחילים, כמו שאתה אמרת אדוני היושב-ראש, לבנה אחרי לבנה

 אותם הורים שאתה מדבר עליהם, ברגע שהם יודעים שלוחית זיהוי רשומה באיזשהו מקום, היא רשומה על שם הילד או על שם ההורים, הם כבר יודעים שאין משחק כי היום הוא יגיד: הוא נסע בקורקינט של חבר שלו, הוא לקח מאח שלו, לא ידעתי, אני הורה

 אין לא ידעתי

 ברגע שהם יודעים שיש זהות לכלי עצמו והזהות הזאת קשורה עם שם ותעודת זהות, זה סיפור אחר

 יהיו עדיין כאלה שישתוללו

 אנחנו מנסים להמעיט, אנחנו לא באים לחסל

קריאה: מי שבריון הוא בריון על כל כלי

מי שבריון, מטפלים בו כמו בריון, מה לעשות

שלום דנינו: חברים

שלום דנינו:  אנחנו עכשיו מתעסקים בחוק הזה

שלום דנינו:  כפי שאמר היושב-ראש, אנחנו מתחילים עם לוחית הזיהוי, אני חושב שזאת התחלה חשובה, התחלה טובה להתחיל לטפל בכל העניין הזה

שלום דנינו:  אתה העלית הערה על הדרך

מיטל להבי: יש לי רק שאלה

שלום דנינו: רצינו לדעת שיש חוק ממשלה בעניין, אז על הדרך שאנחנו שומעים את הדברים זו ההזדמנות

נבדוק

שלום דנינו: אחרי זה נבדוק גם את החוק הזה בנפרד

שלום דנינו:  חברים, אנחנו נלך לפי הסדר

שלום דנינו:  איתי

איתי ראבד: תודה רבה, כבוד היושב-ראש

איתי ראבד:  איתי ראבד, מנכ"ל ליים, מייצג פה את איגוד החברות השיתופיות

איתי ראבד:  אנחנו משכירים קורקינטים לשימוש ברחבי ישראל, אנחנו חברות בין-לאומיות שפועלות במאות רבות של ערים ברחבי העולם עם הרבה מאוד ניסיון, מעל 40 מיליון רכיבות בישראל עד כה ומעל 10 מיליון בשנה

איתי ראבד:       קודם כול, אנחנו המיעוט של השימושים

איתי ראבד:  20% מהשימושים בתל אביב לפי נתוני עיריית תל אביב זה קורקינטים שיתופיים, זאת אומרת שאנחנו מאוד מאוד קטנים

איתי ראבד:  לעומת זאת, בנתוני תאונות – אגב, אני לא יודע מאיפה הגיע הנתון קודם, אני אוהב את המחקרים האמפיריים האלה – אבל לפי הדאטה, הנתונים של התאונות שלנו הם 5% מסך התאונות

נכון

 זה גם הנתון שאני יודע

רמי בכר: מאיפה הנתון הזה?      

קריאה: הנתון הזה הוא לא נתון פורמלי

שלום דנינו: חברים, זה לא משנה לנו את הבסיס של מה שאנחנו דנים פה, וזה לוחית הזיהוי

שלום דנינו:  דסקסנו את זה, קיבלנו נתונים כאלה ואחרים, בוא תתרום משהו לדיון

איתי ראבד: בשמחה

איתי ראבד:  אנחנו באנו בעצם לתת לכם נקודת מבט מהעתיד

איתי ראבד:  אנחנו כבר פה, אנחנו כבר עם סטנדרט בטיחות, אנחנו עם לוחיות רישוי כבר שלוש וחצי שנים, אנחנו עם מהירות מוגבלת ל-25 קמ"ש – אף אחד לא ב-40 ולא ב-60, מי שדיבר על זה – לעומת הרבה מאוד כלים פרטיים שכן פרוצים, ובהרבה מאוד חנויות וזה לא רק בדרום תל אביב

איתי ראבד:      אנחנו עם אזורים שבהם הקורקינט מאט בצורה אוטומטית

איתי ראבד:  גיא הוכמן דיבר פה על אלנבי, שהוא יוצא עם הילד שלו

איתי ראבד:  כלים שיתופיים לא יכולים לרכוב באלנבי

איתי ראבד:  אנחנו חיים בעולם אחר, בעולם שבו אנחנו יכולים להיות עם מספיק אכיפה

איתי ראבד:       לוחיות הרישוי האלה הן צעד ראשון וצעד חשוב, אבל זה חייב לבוא עם אכיפה מתאימה, זה חייב לבוא עם הטמעה נכונה של הדבר הזה

איתי ראבד:  בלי אכיפה נכונה זה לא יקרה

איתי ראבד:       חבר הכנסת אשר דיבר על האם זה יעודד רכיבה, לא יעודד רכיבה

איתי ראבד:  זה יעודד רכיבה

איתי ראבד:  כמות השימושים בכלים שלנו, למרות הרגולציה, תמשיך לעלות

איתי ראבד:  תודה רבה

שלום דנינו: תודה, חבר

שלום דנינו:  דווקא מעניין אותי לשמוע את זיו גולדשמידט ממכון התקנים, בבקשה

יוסף גולדשמידט: שלום

יוסף גולדשמידט:  אני חבר ועדת תקינה במכון התקנים, ישבתי עם אבנר פלור

יוסף גולדשמידט:  אני יושב פה מהיום הראשון של התקינה על אופניים חשמליים יחד עם אבנר, היינו אז רק ארבעה בחדר – אם אתה זוכר, אבנר – אני עובד בחברת "מצמן את מרוץ"

יוסף גולדשמידט:      קודם כול, דיברתם פה על ילדים קטנים

יוסף גולדשמידט:  יש תקן לקורקינט לילדים, זה חוקי

יוסף גולדשמידט:  ילד בן 12, ההורים יכולים לקנות לו קורקינט חשמלי

יוסף גולדשמידט:  אומנם זה 100 ואט אבל זה קורקינט חשמלי

יוסף גולדשמידט:  אף אחד פה לא דיבר על זה, מדברים רק על הקורקינטים למבוגרים

שלום דנינו: כשאתה מדבר על 100 ואט, לאיזו מהירות זה מגיע?     

קריאה: 12 קמ"ש, זה צעצוע

יוסף גולדשמידט: לפי החוק זה 12 קמ"ש, אבל הורים, מותר להם לקנות קורקינט חשמלי לילדים, אולי הגיע הזמן להפסיק עם זה

יוסף גולדשמידט:  תשקלו את זה

יוסף גולדשמידט:  זה לא חכם

יוסף גולדשמידט:       נושא שני שאנחנו מבקשים, יש נישה נוספת בעולם, ובארץ בפרט, לאופני הרים חשמליים

יוסף גולדשמידט:  זה צובר תאוצה, מדובר פה היום כבר על עשרות ומאות אלפי אנשים שהם בקטגוריה הזאת

יוסף גולדשמידט:  אנחנו מבקשים להחריג מהחוק, מהתקנות, מכל מקום, שמי שרוכב על אופני הרים חשמליים בשטח, לא יצטרך לוחית זיהוי

יוסף גולדשמידט:  זה יביא לפציעות, זה לא חלק מהמוצר

מיטל להבי: כשהוא מגיע להר הוא לא עובר בכביש?     

יוסף גולדשמידט: בשטח

יוסף גולדשמידט:  רוב הרוכבים מגיעים עם האופניים עם רכב, עם מתקן לשטח

שלום דנינו: אבל אנחנו לא מדברים על הרוב, יכולים להיות גם כאלה וגם כאלה, אז תעזוב את זה

שלום דנינו:  אין סיבה באמת להחריג אותם

יוסף גולדשמידט: אדוני, יש סיבה – אני יודע שמשרד התחבורה מסכימים – שלרכיבה בשטח לא תהיה לוחית זיהוי בשטח

יוסף גולדשמידט:  הוא עולה על הכביש, שישים לוחית זיהוי, אין שום בעיה

יוסף גולדשמידט:  בשטח תמנעו את זה, זה ספורט שרוכבים בו כבר הרבה מאוד אנשים, זה צובר תאוצה בעולם

יוסף גולדשמידט:  זה הספורט העיקרי היום בעולם

שלום דנינו: אבל מי יאכוף עליו משהו בשטח? למה בשטח הוא צריך להוציא את הלוחית?     

יוסף גולדשמידט: אני באופן אישי, עצרו אותי ברכיבה בשטח

שלום דנינו: באמצע היער? בשטח?     

יוסף גולדשמידט: כן, באמצע היער

שלום דנינו: כרגע אין לך לוחית

חוה ראובני: אף אחד לא מחייב אותו להסיר

קריאה: שים מדבקה מתחת, הכול בסדר

חוה ראובני: הוא פטור

חוה ראובני:  ירצה – יסיר; לא ירצה – לא יסיר

יוסף גולדשמידט: לא, הוא רוצה להעביר את זה כחוק

יוסף גולדשמידט:  אנחנו מבקשים שבחוק לא יהיה לגבי השטח לוחית זיהוי

מיטל להבי: אני מבקשת לא להחריג אף כלי

מיטל להבי:  אף כלי לא להחריג

מיטל להבי:  להכניס את כולם לתוך הסיפור – שיתופיים, פרטיים, הרים, תלת-גלגלי     

חוה ראובני: לא הכלי מוחרג

חוה ראובני:  הרכיבה בשטח מוחרגת

קריאה: מי יגדיר מה זה שטח? פארק זה שטח?      

קריאה: מה שלא כביש זה שטח

שלום דנינו: אני לא מוצא שום תרומה לעניין הזה, להחריג את נושא הרישוי או את הנסיעה של הרישוי, אבל שמענו, זה נכתב

שלום דנינו:  משרד התחבורה שומע ובדיון שתעשו, תגיעו להחלטות

שלום דנינו:  אני באופן אישי לא מוצא בזה שום תרומה, אבל אוקיי

יוסף גולדשמידט: יש עניין שהיבואנים, יש להם מספרי שלדה לכל הקורקינטים, כל האופניים

יוסף גולדשמידט:  היום לא מחויבים להעביר את זה

יוסף גולדשמידט:  לאף גוף לא חייבים להעביר את מספרי השלדה

יוסף גולדשמידט:  אני מציע שיעבירו את מספרי השלדה ושיהיה חד חד-ערכי בין מספר רישוי למספר שלדה, שזה יהיה ביחד

שלום דנינו: בתוך האפליקציה?     

אבנר פלור: באפליקציה יהיה קשר ביניהם

קריאה: כרגע זה רשום בלי שלדה

אבנר פלור: אבל למה מעלים את זה עכשיו?     

יוסף גולדשמידט: דיבר פה יובל על הפרקטיקה

יוסף גולדשמידט:  כמו שיש באופנועים פקיד רישוי, יבואן, אחראי לעשות את מספר הרישוי, למה יבואנים לא יקבלו את האחריות הזאת על מספרי רישוי?     

אבנר פלור: אבל מדובר כאן על רטרואקטיבי, גם אלה שבעבר

יוסף גולדשמידט: בסדר, מדברים גם קדימה

שלום דנינו: בקצרה

שלום דנינו:  נשארה עוד נקודה?     

יוסף גולדשמידט: הסיפור של האכיפה על המהירות

יוסף גולדשמידט:  דיברתם פה איך לאכוף

יוסף גולדשמידט:  עוצרים בן אדם, איך מודדים את המהירות? פתרון מאוד פשוט

יוסף גולדשמידט:  ברגע שעוצרים, לוקחים לבן אדם את הכלי, מביאים את זה למכון התקנים

יוסף גולדשמידט:  יש במכון התקנים איך למדוד את המהירות

יוסף גולדשמידט:  מודדים את המהירות

יוסף גולדשמידט:  אם זה מעל המהירות, מחרימים את הכלי; אם זה מתחת למהירות, משחררים את הכלי, נותנים קנס

יוסף גולדשמידט:  מאוד פשוט

יוסף גולדשמידט:       מאוד פשוט

יוסף גולדשמידט:  עושים את זה בכל העולם

יוסף גולדשמידט:  בעולם יש כלים ניידים, נמצאים בתוך הניידות

יוסף גולדשמידט:  הגיע הזמן לאכוף את המהירות – לאכוף את המהירות בחנויות, לאכוף את המהירות אצל יבואנים, לאכוף את המהירות

יוסף גולדשמידט:  יבואן שעובד חוקי לא יכול לעבוד במדינת ישראל

שלום דנינו: אוקיי

שלום דנינו:  משרד התחבורה שמעו

שלום דנינו:  שטרמן, בבקשה

יורי שטרן: אדוני היושב-ראש, שלום לכולם, צוהריים טובים

יורי שטרן:  תודה רבה על ההזדמנות

יורי שטרן:  לעיתים רחוקות רואים ועדה שכולם תומכים וגם אומרים להחמיר, להחמיר, להחמיר

יורי שטרן:  אני מתנצל, אני אהרוס את האידיליה

יורי שטרן:  אני רוצה לדבר מעט על התכלית ועל הדברים שמסתתרים מאחורי האינטרס הזה בוועדה

יורי שטרן:       אדוני, התכלית של החוק לא מושגת באמצעות החוק עצמו, והמספרים שמוצגים לוועדה הם מגמתיים במקרה הטוב

שלום דנינו: על איזה מספרים אתה מדבר?     

יורי שטרן: אני יכול לפרוט אותם, כולם מספרים של הלמ"ס או של הרלב"ד

שלום דנינו: איזה מספרים? של הנפגעים? מספרי האופניים? על מה אתה מדבר?     

יורי שטרן: אם תרשה לי אני אפרט

יורי שטרן:  דבר ראשון, חשוב להדגיש שהמשקל של האופניים החשמליים והקורקינטים החשמליים מסך התאונות הקטלניות אל מול רכב פרטי הוא פי 4 נמוך יותר

יורי שטרן:  פי 4

יורי שטרן:  הכלי הזה פי 4 יותר בטיחותי מרכב רגיל

שלום דנינו: חברים, בואו נתמקד

שלום דנינו:  זה לא הדיון, גם אם יש מעט נפגעים ורוצים רגע להסדיר את הדבר הזה עם לוחית זיהוי

יורי שטרן: אדוני היושב-ראש, ההסדרה נובעת מהטענה שהכלי הזה מסוכן

יורי שטרן:  אני טוען שהוא לא

שלום דנינו: אתה נגד לשים לוחית זיהוי? שאני אבין את הסוף של הדברים שלך

יורי שטרן: אני אסביר

יורי שטרן:  דרך אגב, אני מייצג את הארגון לתחבורה חשמלית קלה, אני זה שמייצג את הרוכבים

יורי שטרן:       אני אומר דבר כזה

יורי שטרן:  בשנת 2022 נהרגו – וזה המון וכל אדם זה עולם ומלואו – 12 אנשים על כלים חשמליים

עוז דרור: 18 זה המספר הנכון

עוז דרור:  13 על אופניים חשמליים ו-5 על קורקינטים

יורי שטרן: אני דיברתי על אופניים חשמליים

עוז דרור: אז השנה יש כבר 22

יורי שטרן: אני משווה לאופניים רגילים

שלום דנינו: סליחה, אני יכול לעצור אותך?      

יורי שטרן: ברשותך, אני רוצה להציג את הרעיון

שלום דנינו: אני רוצה להיות תכליתי

יורי שטרן: אני מנסה להיות תכליתי

שלום דנינו: הוועדה הזאת קיבלה החלטה ללכת עם לוחית הזיהוי

שלום דנינו:  אם המטרה של הדברים שאתה הולך להגיד לנו זה להימנע מלהתקין לוחית זיהוי, אז זה לא מתקבל

שלום דנינו:  אם יש לך משהו נוסף

יורי שטרן: מה שאני רוצה להגיד זה שהסיבה שהוועדה קיבלה את ההחלטה היא לדעתי כי הנתונים גם היו חסרים, בין השאר

יורי שטרן:       על אופניים חשמליים נהרגים בשנה 12 אנשים, על רגילים שמונה

יורי שטרן:  בסך הכול, הכלי הזה פי 4 יותר בטיחותי מרכב רגיל

יורי שטרן:  אנחנו מדברים על פחות מ-6% נפגעי ילדים מכלל כל הנפגעים, הרבה פחות ממשקלם כהולכי רגל או נוסעים ברכב פרטי

יורי שטרן:       העליהום סביב הכלי הזה הוא בלתי רגיל

יורי שטרן:  לוחית הרישוי צריכה לשרת מטרה של לזהות את העבריין

יורי שטרן:  אני בעוונותיי קצין משטרה

יורי שטרן:  אין שום בעיה, אני לא שמעתי את משטרת ישראל שהם לא מצליחים להגיע לעבריינים בגלל שאין לוחית רישוי

שלום דנינו: אתה חוזר על הדברים

שלום דנינו:  הדעה שלך לגבי לוחית הזיהוי לא מקובלת

שלום דנינו:  אוקיי?     

יורי שטרן: אני לא נגד לוחית הזיהוי

שלום דנינו: אני באמת לא הבן אדם הנכון לנהל את הדיון הזה כי אני באמת רואה בקורקינטים האלה, גם כנוהג בתל אביב, סכנה מאוד גדולה

שלום דנינו:  לטעמי, צריך היה לבדוק איך מצמצמים את הנוכחות שלהם, אז אני לא שותף

עודד מזרחי: תוציא את השיתופי

עודד מזרחי:  כמו בצרפת

שלום דנינו: אז לקחתי על עצמי להמשיך פה את הדיון ברוח של היושב-ראש

שלום דנינו:  אנחנו נשים את לוחית הזיהוי

יעל דיין: ולדאוג שכל מי שרוכב על כלי כזה יודע את חוקי התנועה

יעל דיין:  כל עוד לא ידעו את חוקי התנועה, העבירות יהיו, תאונות יהיו

יעל דיין:  צריך לשבת ולתת את הדעת על הדבר הזה

שלום דנינו: אורי, בבקשה

קריאה: אורי מוסר לי את רשות הדיבור במקומו

שלום דנינו: לא, הוא לא יכול למסור לך

יורי שטרן: אני רוצה לסיים עם נקודה חשובה

שלום דנינו: סיימנו

שלום דנינו:  אתה לא תורם להתקדמות של הדיון

שלום דנינו:  אנחנו בעד לוחית זיהוי, כל מה שאתה הולך להגיד לי

יורי שטרן: אבל - - -     

שלום דנינו: זהו

שלום דנינו:  הבנתי

שלום דנינו:  הדברים שלך ברורים

שלום דנינו:  זה לא מפלצת, הכול בסדר, המספרים לא מדויקים, וכל השאר

יורי שטרן: זה לא רק זה

יורי שטרן:  העניין הוא שלצורך העניין - - -     

שלום דנינו: אני מבקש

שלום דנינו:  סיימת

יורי שטרן: תודה רבה

שלום דנינו: אני מנסה לעשות את זה בכבוד גדול אליך

יורי שטרן: זה לא מסתמן

שלום דנינו: תעשה נקודה

שלום דנינו:  אורי, אתה לא זה שוויתרת על זכות הדיבור?     

אורי דואק: אורי דואק, אני מחברה לסחר בהשקעות טיל בע"מ, אנחנו יבואנים ויש לנו רשת חנויות

אורי דואק:  היום דובר פה בעיקר על תל אביב

אורי דואק:  עניין הלוחית הוא דבר מבורך

אורי דואק:  השאלה אם בסוף, במדינה הכי יקרה בעולם המערבי, במדינה הכי פקוקה בעולם המערבי, שהיא מאבדת מהתוצר 35 מיליארד שקל בשנה, יש לה 6,000 מתים מזיהום אוויר ועשרות אלפי חולי סרטן וכאלה, השאלה האם הכלי הזה – שהיום יש בו 600,000 משתמשים מתוך כ-4

אורי דואק: 2 מיליון כלי תחבורה בישראל – הוא לא דבר חיובי מאוד

אורי דואק:      הזיהוי הוא עניין מבורך

אורי דואק:  השאלה הגדולה – וכולם דיברו פה על אבני דרך – האם בהמשך הדרך אנחנו הולכים לקחת מסטודנט או אברך צעיר בבני ברק או בירושלים את הזכות להתניידות 24/7 ב-100 שקלים לחודש

אורי דואק:  מרבית הכלים עולים 3,000, 4,000 שקלים, משתמשים בהם כשלוש, ארבע שנים

אורי דואק:  כלי פרטי, אנשים דואגים לו כמו מכונית פרטית, לדוגמה, אם אני אשכור רכב אני כנראה אתייחס אליו פחות בכבוד

שלום דנינו: אתה יכול לקצר ולכוון מה המטרה?     

אורי דואק: נקודה אחרונה

אורי דואק:  השאלה היא, בחקיקה או בתקנות שיעלו, האם אנחנו נוכל באמת, מעבר למספר הזיהוי, לדאוג בחקיקה שלא יטילו עוד רגולציה ועוד עלויות ועוד כספים על האנשים שהכי זקוקים להתניידות הזאת 24/7

שלום דנינו: אני חושב שזה באמת הוצג כבר בתחילת הדיון, שזאת המטרה, לעשות את זה הכי פשוט, מינימום רגולציה אבל לתרום בתהליך הזה גם לביטחון של הולכי הרגל ונגד ההתפרעויות - -      

אורי דואק: אין ספק

שלום דנינו: - - וכל הקורקינטים האלה שעוברים את המהירויות, ויש הרבה בלגן עם זה

חוה אתי עטייה: הגיע הזמן להסדיר את זה

שלום דנינו: אז בואו נתחיל ברוח הזאת

שלום דנינו:  יערה פיים, בבקשה

יערה פיים: יערה פיים, פורום ה-15

שלום דנינו: אגב, מה זה פורום ה-15? אני שומע את זה פעם שנייה

יערה פיים: 15 ערים בישראל, הרשויות הגדולות

יערה פיים:  אנחנו תומכים בהחלטת ועדת השרים לענייני חקיקה ובעקרונות הצעת החוק

יערה פיים:  יש חשיבות רבה בהסדרה של הנושא

יערה פיים:  אנחנו שמחים ומברכים שהדבר מגיע לקדמת הבמה, זאת תוך הגעה להסכמות עם משרד התחבורה, שזה חשוב מאוד, ואנחנו תומכים בביצוע שיח מולם

יערה פיים:      משרד התחבורה ישב הרבה עם עיריית תל אביב והם עשו הרבה עבודה מקצועית חשובה מאוד בנושא הזה, אז כן חשוב שמשרד התחבורה יהיה מעורב בזה

שלום דנינו: מה זה מעורב? הוא מוביל

יערה פיים: מעורב במסמך שעיריית תל אביב הולכת לרשום

יערה פיים:  מאחר שיש הרבה מאוד סוגים של כלי רכב חשמליים שעוברים במרחב הציבורי ואי אפשר להגיע וכל פעם לתקן את החקיקה מחדש, צריך לקבוע איסור על כל שימוש של כל כלי רכב חשמלי – זו נקודה חשובה – מכל סוג בדרך, במדרכות, בשבילי אופניים

יערה פיים:  אם אין לו לוחית רישוי, משרד התחבורה, רשות הרישוי, תחליט – יש לו או אין לו – אבל האיסור צריך להיות גורף לכולם, וככה גם כלי שאין לו לוחית ואין לו תקן, נוכל לאכוף אותו

יערה פיים:  זאת נקודה מאוד מאוד חשובה

שלום דנינו: זה מתחבר אני חושב למה שהגברת מעיריית תל אביב דיברה עליו כבר בהתחלה

מיטל להבי: כן, אבל אני זורמת אתכם כי אני פה עשר שנים, כמו שאלי דלל אמר, ואני אשמח שלפני תום הקדנציה שלי – שהיא הקדנציה השנייה, כבר נמשכת עשר שנים – אני אזכה לראות לוחיות רישוי או החלטה של הכנסת

מיטל להבי:  תעשו את זה במהירות של עילת הסבירות

יערה פיים: אנחנו לא רוצים לעכב בשום צורה את החקיקה, אנחנו רוצים שהיא תתקדם כמה שיותר מהר

יערה פיים:       עוד כמה נקודות

יערה פיים:  הגישה למאגר המידע שיש בהצעת החוק, אנחנו רוצים שהגישה למאגר תהיה ללא תשלום עבור הרשויות המקומיות ושזה יהיה מסונכרן עם המערכות שקיימות בתוך הרשויות

יערה פיים:       חוץ מזה, יש לעדכן את החוק לייעול הפיקוח והאכיפה העירוניים בהתאם, בהתאם לעניין של האכיפה של לוחית הזיהוי לכולם

שלום דנינו: אוקיי

שלום דנינו:  משרד התחבורה שומע את הדברים

שלום דנינו:  אנחנו עם שתיים וחצי דקות לסיום הדיון

שלום דנינו:  אתה תסיים בדקה האחרונה

שלום דנינו:  שי דיין

יעל דיין: שלום לכולם, אני שי דיין מארגון ועד נהגי המוניות

יעל דיין:  אנחנו נוסעים המון בכבישים, נתקלים בהמון רוכבי דו-גלגלי, תלת-גלגלי ורכבים תפעוליים אחרים שמעמיסים קורקינטים וכאלה, נוסעים בכל שעות היממה

יעל דיין:      הבעיה הגדולה היא שחוקי התנועה לא מודעים לאותם רוכבים

יעל דיין:  נוסעים נגד כיוון התנועה, עוברים במעברי חצייה באדום, גורמים להמון מוניות להיתקל באותם כלים, לפגוע בהם או להיפגע מהם

יעל דיין:  אין לנו שום יכולת גם לתבוע ממנו נזק שנגרם לכלי רכב שלנו, אנחנו מפסידים המון

יעל דיין:       אנחנו רוצים שאם כבר תהיה אכיפה והסברה – הסברה לא מספיק – צריך לגרום לכל רוכבי הכלים האלה לדעת את חוקי התנועה

שלום דנינו: אני חושב שגם בעניין הזה לוחית הזיהוי תתרום לכם לדעת מי עשה איזה נזק

יעל דיין: היא תעזור, נכון

יעל דיין:  ואני חושב שבמידה ויהיו מצלמות אכיפה של הרשויות המקומיות, לא לעשות צילומים רק בכיוון התנועה, גם נגד כיוון התנועה כי אם הישבן של אותו כלי רכב הזה נוסע נגד כיוון התנועה, לא רואים את מספר הרישוי שלו

שלום דנינו: אגב, הלוחית היא כפולה, קדימה אחורה?     

יעל דיין: רק אחורה לדעתי

קריאה: רק אחורה

יעל דיין: ואז צריך לצלם גם את החלק האחורי כי מי שעובר בעבריינות, הוא נוסע נגד כיוון התנועה ואלה הבעיות הכי גדולות של נהגי המוניות בכבישים

שלום דנינו: דיין, תודה

שלום דנינו:  אתה אחרון

שלום דנינו:  ד"ר בקר, בניגוד לדיונים הקודמים, קצר, 30 שניות, תגיד את הדבר המרכזי

ד"ר משה בקר: אני תמיד מדבר לעניין ומשתדל להיות הכי קצר

שלום דנינו: אתה מדבר לעניין, מעניין, מרתק, אבל אין לנו זמן, אז חצי דקה

ד"ר משה בקר: נותנים לי את החצי דקה

ד"ר משה בקר:  הכיוון של חקיקה בנושא הזה של לוחית זיהוי הוא כיוון נכון אבל לדעתי הוא שם דגש לנושא אחד, זה להקל על תהליך האכיפה, שאולי יאפשר יצירת הרתעה כאשר ייתנו דוחות או ייקחו את הרכב וכך הלאה, וידעו איזה רכב עבר את העבירה

ד"ר משה בקר:      לדעתי, בהצעת החוק הזאת חייבים לשלב את משרד החינוך, שכל ילד שיש לו או שרוצה להשתמש – ילד בשבילי זה קבוצת הגיל מ-14 עד 18 - - -     

שלום דנינו: ד"ר בקר, אנחנו מסיימים

ד"ר משה בקר: אני מסיים

שלום דנינו: בוא תגיד עוד משפט אחרון וחשוב

מיטל להבי: משה, יש חובת תיאוריה ולא מיישמים אותה

מיטל להבי:  יש חקיקה

ד"ר משה בקר: יעבור מבחן בבית הספר ויקבל אישור שהוא עבר את המבחן

קריאה: יש את זה היום

ד"ר משה בקר: אם יש למישהו קורקינט עם מספר רישוי ונותן זאת לחבר שלו, אחר כך כל המערכת הבירוקרטית, צריך לחפש - - -     

שלום דנינו: ד"ר בקר, הבנו

שלום דנינו:  תודה רבה

שלום דנינו:  אנחנו פשוט סוגרים את הדיון

ד"ר משה בקר: אני חושב שזה לא מכובד לתת לי בדקה האחרונה בגלל שמישהו יש לו סטיגמה, ואומרים, הוא מדבר הרבה

ד"ר משה בקר:  הוא מדבר לעניין כי יש לו מה לומר

שלום דנינו: ד"ר בקר, אתה אפילו לא רשום לנו

ד"ר משה בקר: ביקשתי להירשם

שלום דנינו: אבל עשינו את זה מתוך כבוד גדול אליך

ד"ר משה בקר: לא, לא, זה לא כבוד

שלום דנינו: אני מצטער שאתה רואה את זה הפוך

ד"ר משה בקר: אני רואה את זה הפוך

שלום דנינו: אנחנו סוגרים את הדיון ותודה רבה לכולם